ஆஸ்திரேலியாவுக்கு எதிரான முதல் டெஸ்ட் போட்டியிலிருந்து பிரித்வி ஷா நீக்கப்பட்டுள்ளார் . இந்தியா - ஆஸ்திரேலியா இடையேயான முதல் டெஸ்ட் போட்டி வரும் டிசம்பர் 6ம் தேதி தொடங்குகிறது . அதற்கு முன்னதாக ஆஸ்திரேலியா லெவன் அணிக்கு எதிராக இந்திய அணி பயிற்சி போட்டியில் ஆடிவருகிறது . இந்த போட்டியில் முதலில் பேட்டிங் ஆடிய இந்திய அணியில் ராகுலை தவிர மற்ற அனைத்து பேட்ஸ்மேன்களும் சிறப்பாக ஆடினார் . பிரித்வி ஷா , புஜாரா , கோலி , ரஹானே , ஹனுமா விஹாரி ஆகியோர் அரைசதம் அடித்தனர் . ரோஹித் சர்மா 40 ரன்களில் ஆட்டமிழந்து அரைசதத்தை தவறவிட்டார் . ரிஷப் பண்ட் கடைசி வரை ஆட்டமிழக்காமல் 11 ரன்கள் எடுத்திருந்தார் . இந்திய அணி முதல் இன்னிங்ஸில் 358 ரன்களுக்கு ஆல் அவுட்டானது . இதையடுத்து ஆஸ்திரேலிய லெவன் அணி முதல் இன்னிங்ஸை ஆடிவருகிறது . இந்த போட்டியில் ஆஸ்திரேலிய லெவன் இன்னிங்ஸின் போது அஷ்வின் வீசிய 15வது ஓவரில் அந்த அணியின் தொடக்க வீரர் மேக்ஸ் பிரயாண்ட் அடித்த பந்தை பவுண்டரி லைனில் கேட்ச் பிடிக்க முயன்ற இளம் வீரர் பிரித்வி ஷாவுக்கு கணுக்காலில் காயம் ஏற்பட்டது . அதனால் பாதியில் களத்திலிருந்து வெளியேறினார் . பின்னர் அவருக்கு ஸ்கேன் செய்யப்பட்டது . அதன்பிறகு அடிலெய்டில் நடக்கும் முதல் டெஸ்ட் போட்டியில் பிரித்வி ஷா ஆடமாட்டார் என்று பிசிசிஐ தெரிவித்துள்ளது . ஆஸ்திரேலிய டெஸ்ட் தொடரில் பிரித்வி ஷா மீது மிகுந்த எதிர்பார்ப்பு இருந்தது . இந்நிலையில் , அவரது காயம் இந்திய அணிக்கு பெரும் பின்னடைவாகவே பார்க்கப்படுகிறது . இந்த பயிற்சி போட்டியில் கூட சிறப்பாக ஆடி 66 ரன்களை குவித்திருந்தார் . பிரித்வி ஷா காயத்தால் ராகுல் மற்றும் முரளி விஜயின் ரூட் கிளியர் ஆகியுள்ளது . பிரித்வி ஷா கண்டிப்பாக தொடக்க வீரராக களமிறங்குவார் என்பதால் , ராகுல் மற்றும் முரளி விஜய் ஆகிய இருவரில் ஒருவர்தான் பிரித்வியுடன் களமிறங்கும் சூழல் இருந்தது . அதனால் ஒருவர் வாய்ப்பை இழக்கும் சூழல் இருந்தது . ஆனால் இப்போது பிரித்வி ஷா காயத்தால் முதல் போட்டியில் ஆடாததால் ராகுல் மற்றும் முரளி விஜய் ஆகிய இருவரும் தொடக்க ஜோடியாக களமிறங்க உள்ளனர் . பிரித்வி ஷா இல்லாத இந்த வாய்ப்பை இருவரும் சரியாக பயன்படுத்துகின்றனரா என்று பார்ப்போம் .


மலையாள திரையுலகில் கவனிக்கத்தக்க ஆளுமைகளில் முக்கியமானவர் பிரியதர்ஷன் . இயக்குநரான அவ்வப்போது தமிழுக்கு வந்து தடம் பதித்து செல்வார் . அந்த வகையில் உதயநிதியை வைத்து ஒரு படம் செய்து கொண்டிருக்கிறார் . மலையாளத்தில் வெளியான ‘மகேஷிண்டே பிரதிகாரம்’ படத்தின் ரீமேக் இது . இந்த படத்தில் கோலிவுட்டின் சமரசமில்லா இயக்குநர் மகேந்திரன் ஒரு வெயிட்டான கதாபாத்திரத்தில் நடிக்கிறார் . இயக்குநர் நாற்காலியிலிருந்து நீண்ட காலம் விலகி நின்ற மகேந்திரனை விஜய்யின் ‘தெறி’க்கு வில்லனாக கொண்டு வந்தார் இயக்குநர் அட்லீ . அம்மாம் பெரிய சாஃப்ட் மனிதர் விஜய்யின் வில்லனா ? என்று கோலிவுட்டே கிண்டலடித்தபோது அலட்டாத நடிப்பில் மனிதர் அசரடித்திருந்தார் அந்தப் படத்தில் . தெறிக்கு பிறகு மகேந்திரனுக்கு கணிசமான வாய்ப்புகள் வந்தன . ஆனால் அவர் புன்னகையுடன் தவிர்த்தார் . இந்நிலையில்தான் பிரியதர்ஷன் - உதயநிதி கூட்டணி அவரை இந்த ப்ராஜெட்டுக்குள் இழுத்தது . நெல்லை மாவட்டம் தென்காசி சுற்றுவட்டாரத்தில் வளர்ந்திருக்கும் இந்த படத்திற்கு பொருத்தமான தலைப்பை தேடி இயக்குநர் உள்ளிட்ட மொத்த குழுவும் மண்டை காய்ந்திருக்கிறார்கள் . அப்போது மகேந்திரனின் கவனத்துக்கு இதை கொண்டு போக , அவரோ ‘நிமிர்’ என்று ஒரு டைட்டிலை சொல்லியிருக்கிறார் . டபுள் ஓ . கே . ஆகிவிட்டது டைட்டில் . கதைக்கு செம பொருத்தமாக இருக்கிறதென இந்த ஜானி இயக்குநரை கொண்டாடுகிறார்கள் . அதிலும் ஸ்டாலினின் மகனான உதயநிதி , இந்த வயதிலும் மகேந்திரனின் ஷார்ப்னஸை பார்த்து செமத்தியாய் இம்ப்ரஸ் ஆகிவிட்டாராம் . மகேந்திரனா கொக்கா ! ரஜினியையே ‘நடிக்க’ வைத்த ஆளாச்சேய்யா !


ஆசிய கோப்பை கிரிக்கெட் தொடர் ஐக்கிய அரபு அமீரகத்தில் வருகிற 15ம் தேதி தொடங்கி 28ம் தேதி வரை நடைபெற உள்ளது . இந்தப் போட்டியில் நடப்பு சாம்பியன் இந்தியா , பாகிஸ்தான் , இலங்கை , வங்காளதேசம் உள்பட 6 அணிகள் கலந்து கொள்கின்றன . இந்நிலையில் , 16 பேர் கொண்ட இலங்கை அணி அறிவிக்கப்பட்டுள்ளது . அதில் , சீனியர் பவுலர் லசித் மலிங்காவிற்கு மீண்டும் அணியில் இடம் கொடுக்கப்பட்டுள்ளது . கடந்த சில ஆண்டுகளாக ஃபார்மில் இல்லாத மலிங்கா , உடல் பெருத்து காணப்பட்டார் . அடிக்கடி காயத்தாலும் அவதிப்பட்டதால் , அவரால் பழையபடி சிறப்பாக பந்துவீச முடியவில்லை . ஐபிஎல் தொடரிலேயே , அவரது ஆட்டம் சுத்தமாக செல்லுபடியாகாமல் , நடந்து முடிந்த ஐபிஎல் தொடரில் மும்பை இந்தியன்ஸ் அணியின் பவுலிங் ஆலோசகராக நியமிக்கப்பட்டார் . இதனால் , 35 வயதான மலிங்காவால் இனிமேல் இலங்கை அணியில் இடம் பிடிக்க முடியுமா ? என்ற கேள்வி எழுந்தது . ஏறக்குறைய , அவரது சர்வதேச கிரிக்கெட் வாழ்க்கை முடிவுற்றதாகவே பார்க்கப்பட்டது . இருப்பினும் , கடந்த மாதம் பேட்டியளித்த இலங்கை பயிற்சியாளர் சந்திகா ஹதுருசிங்கா , “இன்னமும் , மலிங்காவை நாங்கள் பரிசீலனையில் வைத்திருக்கிறோம் . உள்ளூர் போட்டிகளில் அவர் சிறப்பாக செயல்படும் பட்சத்தில் , மீண்டும் அவரால் இலங்கை அணியில் இடம் பிடிக்க முடியும்” என்று தெரிவித்திருந்தார் . அப்போது கூட , எதோ சம்பிரதாயத்துக்கு பேசுகிறார் என்று தான் நினைக்கத் தோன்றியது . இதை பொய்யாக்கும் விதத்தில் , நடைபெறவுள்ள ஆசிய கோப்பை கிரிக்கெட் தொடரில் , மலிங்காவிற்கு மீண்டும் வாய்ப்பு வழங்கியுள்ளது இலங்கை கிரிக்கெட் நிர்வாகம் . ஆனால் , அவராகவே ஓய்வு முடிவை அறிவிக்கும் திட்டமாகவே , இறுதியாக அவருக்கு இலங்கை அணியில் வாய்ப்பு வழங்கப்பட்டிருப்பதாக பார்க்கப்படுகிறது . கடைசியாக அவர் விளையாடிய 10 போட்டிகளும் டி20 வகையறா தான் . இதில் , ஜூலை மாதம் நடைபெற்ற குளோபல் டி20 தொடரில் , அவர் ஆறு ஆட்டங்களில் விளையாடியுள்ளார் . போட்டிகள் – 6 வீசிய ஓவர்கள் – 24.0 மெய்டன் – 0 விக்கெட்டுகள் – 13 பெஸ்ட் – 3/11 ஆவரேஜ் – 11.84 எகானமி – 6.41 இந்த ரெக்கார்ட்ஸ் பார்த்தால் உங்களுக்கு புரிந்திருக்கும் . இத்தொடரில் மலிங்காவின் செயல்பாடு சிறப்பாகவே அமைந்தது . இத்தொடரில் அதிக விக்கெட் வீழ்த்தியதில் 3வது இடத்தைப் பிடித்தார் . இலங்கை கிரிக்கெட் நிர்வாகிகளை மலிங்கா இம்ப்ரெஸ் செய்ய இத்தொடர் முக்கிய காரணமாக அமைந்தது . ஆனால் , இதைத் தொடர்ந்து இலங்கையில் நடைபெற்ற SLC T20 எனும் உள்ளூர் டி20 தொடரில் மலிங்காவின் செயல்பாடு மெகா சொதப்பலாக அமைந்துள்ளது . போட்டிகள் – 6 வீசிய ஓவர்கள் – 24.0 மெய்டன் – 0 விக்கெட்டுகள் – 3 பெஸ்ட் – 1/30 ஆவரேஜ் – 69.00 எகானமி – 8.62 இந்த Stats இலங்கை கிரிக்கெட் நிர்வாகத்துக்கு ஏமாற்றம் அளித்தாலும் , மலிங்காவிற்கு ஆசிய கோப்பை எனும் மிகப்பெரிய பொறுப்புள்ள தொடரில் வாய்ப்பு வழங்கியுள்ளது . இதை பார்க்கும் பொழுது , மலிங்கா ஓய்வு முடிவை அறிவிக்கப் போகிறாரோ என்ற சந்தேகம் நமக்கு எழுகிறது . பொதுவாக , பெரிய ஜாம்பவான்கள் காலாவதியான பிறகும் அணியில் நீடித்தால் , ரொம்ப நாள் சேர்க்காமல் இருந்தாலும் , திடீரென ஒரு தொடரில் அவருக்கு வாய்ப்பு வழங்கப்படும் . அது அவரது Farewell தொடராக அமையும் . அந்த குறிப்பிட்ட வீரர் , அத்தொடருக்கு முன்போ , பின்னரோ அல்லது தொடர் நடந்து கொண்டிருக்கும் போதோ ‘நான் ஓய்வு பெறுகிறேன்’ என்று அறிவிப்பார் . இதுதான் உலக வழக்கம் . அதைப் போலவே இப்போது மலிங்கா விஷயத்திலும் நடப்பதாகவே தெரிகிறது . 35 வயதான மலிங்கா கனடா டி20 தொடரில் சிறப்பாக செயல்பட்டாலும் , உள்ளூர் டி20 தொடரில் படு மோசமாக விளையாடியிருக்கிறார் . இப்படி , அப்படி என்று இருப்பதால் , இதோடு ‘அவர் விளையாடியது போதும்’ என்று முடிவெடுத்து , அவர் வாயாலேயே ஓய்வு பெறப் போவதாக அறிவிக்க வைக்கவே , இப்படியொரு ஆசிய கோப்பை வாய்ப்பு கொடுக்கப்பட்டிருக்கிறது என்பதே கிரிக்கெட் வல்லுனர்களின் கணிப்பாக உள்ளது . அதுமட்டுமின்றி , நடப்பு ஐபிஎல் தொடர் தொடங்குவதற்கு முன்பு பேட்டியளித்த மலிங்கா , “எனது சர்வதேச கிரிக்கெட் முடிவுக்கு வந்துவிட்டதாகவே நினைக்கிறேன் . மனரீதியாகவும் நான் கிரிக்கெட்டில் இருந்து விலகிவிட்டேன் . எனவே , விரைவில் ஓய்வுத் திட்டத்தை அறிவிக்கலாம் என நினைக்கிறேன்” என்று கூறியிருந்தது குறிப்பிடத்தக்கது .


விஸ்வாசம் படத்தில் அஜித் குழந்தை , மனைவியுடன் இருப்பது போல் இருக்கின்றது . பேட்ட ட்ரைலரில் ‘ஏய் எவனுக்காவது பொண்டாட்டி , புள்ள குட்டி என்ற செண்டிமென்ட் இருந்தா அப்படியே ஓடிபோய்டு . செம காண்டுல இருக்கே மவன கொல்லாம விட மாட்டேன்’ என்று கூறியுள்ளார் . இதை வைத்து அஜித்தை கலாய்ப்பதாக இருந்ததாக சொன்ன வசனத்துக்கு பதிலடி கொடுக்கும் விதமாக விஸ்வாசம் படத்தில் தாறுமாறாக பதிலடி கொடுத்துள்ளது விஸ்வாசம் டீம் . இந்நிலையில் சற்று நேரத்திற்கு முன்பு வெளியான விஸ்வாசம் டிரெய்லரில் பேட்ட ரஜினியை அடித்து துவம்சம் பண்ணும் விதமாக பல வசனங்கள் இடம்பெற்றுள்ளது . நான்தாண்டா ஹீரோ என வில்லன் சொல்ல , அதற்க்கு அஜித் அடேங்கப்பா . . . ஏன் கதையில நான் தான் வில்லன் . ஹேய் ஹேய் ஹேய் சத்தியமா சொல்றேன் அடிச்சி அண்டர்வேரோட ஓட விட்ருவேன் . . . மானம் போனா திரும்ப வராது பார்த்துக்கோ ! என மிரட்டும் தொனியில் ரஜினி பேசும் பேட்ட டைலாக்கிற்கு செம்ம கெத்தா மிரட்டும் அஜித் உங்க மேல கொல கோவம் வரணும் ஆனா உங்கள புடிச்சிருக்கு சார் என கூல் ரிப்லை கொடுத்துள்ளார் . பேட்ட ட்ரைலரில் ‘ஏய் எவனுக்காவது பொண்டாட்டி , புள்ள குட்டி என்ற செண்டிமென்ட் இருந்தா அப்படியே ஓடிபோய்டு . கொல காண்டுல இருக்கே மவன கொல்லாம விட மாட்டேன்’ என ரஜினியின் பேட்ட வசனத்துக்கு , ஏய் எவனுக்காது பொண்டாட்டி கொழந்த குட்டின்னு செண்டிமெண்ட் இருந்தா அப்படியே ஓடிப்போயிடு . . கொல காண்டுல இருக்கேன் கொல்லாம விட மாட்டேன் . . என ரஜினியின் பேட்ட வசனத்திற்கு பேரு தூக்குதுரை , ஊரு கொடுவுவிலார்பட்டி , பொண்டாட்டி பேரு நிரஞ்சனா பொண்ணு பேரு ஸ்வேதா , ஒத்தைக்கு ஒத்த வாடா . . . ! என தாறுமாறா பேசி மிரளவிட்டுள்ளார் .


இளம் வீரர்களுக்கு வாய்ப்பு கொடுக்கும் விதமாக டி20 கிரிக்கெட் போட்டியிலிருந்து தோனி விலக வேண்டும் என முன்னாள் வீரர் விவிஎஸ் லட்சுமணன் வலியுறுத்தியுள்ளார் . நியூசிலாந்துக்கு எதிரான முதல் டி20 போட்டியில் இந்திய அணி 53 ரன்கள் வித்தியாசத்தில் வெற்றி பெற்றது . ஆனால் இரண்டாவது டி20 போட்டியில் 40 ரன்கள் வித்தியாசத்தில் தோல்வியைத் தழுவியது . 197 ரன்கள் எடுத்தால் வெற்றி என்ற இலக்குடன் களமிறங்கிய இந்திய அணியின் தொடக்க வீரர்கள் ஒற்றை இலக்கத்தில் வெளியேறி ஏமாற்றமளித்தனர் . எனினும் கேப்டன் கோலியின் சிறப்பான ஆட்டத்தால் இந்தியா வெற்றியை நோக்கி பயணித்தது . ஆனாலும் அடுத்தடுத்து விக்கெட் சரிந்ததால் சற்று பின்னடைவு ஏற்பட்டது . இக்கட்டான நேரத்தில் அதிரடியாக ஆட வேண்டிய தருணத்தில் தோனி நிதானமாக ஆடியதே தோல்விக்குக் காரணம் என்ற விமர்சனம் எழுந்தது . இந்நிலையில் , இளம் வீரர்களுக்கு வாய்ப்பளிக்கும் விதமாக 20 ஓவர் போட்டிகளில் இருந்தாவது விலக தோனி முன்வர வேண்டும் எனவும் அப்போதுதான் இளம் வீரர்களுக்கு புத்துணர்வு கிடைக்கும் எனவும் இந்திய அணியின் முன்னாள் வீரர் லட்சுமணன் தெரிவித்துள்ளார் . ஆனால் அதேநேரத்தில் ஒருநாள் போட்டிகளில் தோனியின் இடத்தை வேறு யாராலும் நிரப்ப முடியாது எனவும் லட்சுமணன் கருத்து தெரிவித்துள்ளார் .


கட்சியில் இருந்து என்னை விலக்கியதால் எனக்கு எந்த வித வருத்தமும் இல்லை என டிடிவி . தினகரன் கூறினார் . கடந்த 2 நாட்களாக அதிமுகவின் இரு அணிகளும் மீண்டும் இணைவதாக பரபரப்பு பேச்சு பரவி வந்தது . இதையாட்டி , டிடிவி . தினகரன் இன்று செய்தியாளர்களிடம் கூறியதாவது . அதிமுக பிளவு படக்கூடாது என்பதே என்னுடைய எண்ணம் . இதற்காக என்னை விலகி போக சொன்னால் , நான் ஒதுங்கி போகிறேன் . இதற்காக அவர்களுடன் தகராறு செய்யும் எண்ணம் எனக்கு கிடையாது . அவர்களுக்குள் ஏதோ ஒரு பயம் வந்துவிட்டது . ஆனால் , அது என்னவென்றே தெரியவில்லை . அவசர கதியில் அமைச்சர்கள் முடிவை அறிவித்துள்ளனர் . என்னால் , கட்சியில் எந்த காரணம் கொண்டும் பிளவு ஏற்பட கூடாது . என்னை அதிமுகவில் இருந்து ஒதுக்கியதால் , எனக்கு எவ்வித மன வருத்தமும் இல்லை . நான் கூட்டம் நடத்த இருந்தது , கட்சிக்காகவேதான் தவிர , எனது பலத்தை காண்பிக்க அல்ல . சிலருக்கு அச்சம் ஏற்பட்டுள்ளது . அந்த திடீர் அச்சத்துக்கு காரணம் தெரியவில்லை . அதனால் , என்னை கட்சியில் இருந்து நீக்க முடிவு செய்து விட்டனர் . என்னை கட்சியில் இருந்து நீக்கினால் , அவர்களுக்கு நன்மை ஏற்படும் என்றால் , அந்த நன்மை நடக்கட்டும் . கடந்த 14ம் தேதி வரை வந்து என்னை சந்தித்தவர்கள் திடீரென இந்த முடிவு எடுக்க என்ன காரணம் . அமைச்சர்கள் ஆலேசனைக்கு பின் மீண்டும் என்னை தொடர்பு கொள்வதாக கூறினார்கள் . கடைசில் , என்னை கட்சியில் இருந்து நீக்குவதாக அறிவித்துவிட்டனர் . இதனால் எனக்கு வருத்தமும் இல்லை என தினகரன் தெரிவித்தார் .


இந்தியா - இங்கிலாந்து அணிகள் இடையிலான முதல் டி20 கிரிக்கெட் ஆட்டம் கான்பூரில் இன்று தொடங்குவதையடுத்து ரசிகர்களுக்கு விருந்து படைக்க காத்திருக்கிறது . பலம் வாய்ந்த பேட்டிங்ஃ இந்தியாவுக்கு எதிரான ஒரு நாள் தொடரை இழந்தபோதிலும் , கடைசி ஒரு நாள் ஆட்டத்தில் வெற்றி கண்டிருப்பதால் இந்த ஆட்டத்தில் மிகுந்த நம்பிக்கையோடு களமிறங்குகிறது இங்கிலாந்து அணி . அந்த அணியில் ஜோ ரூட் காயத்திலிருந்து மீண்டுவிட்டதால் அவர் இந்த ஆட்டத்தில் விளையாடுவது உறுதியாகியுள்ளது . சாம் பில்லிங்ஸ் , ஜேசன் ராய் , ஜோ ரூட் , கேப்டன் மோர்கன் , ஜோஸ் பட்லர் , பென் ஸ்டோக்ஸ் , மொயீன் அலி என வலுவான பேட்ஸ்மேன்களைக் கொண்டுள்ளது இங்கிலாந்து . வேகப்பந்து வீச்சைப் பொறுத்தவரையில் கிறிஸ் ஜோர்டான் , லியாம் பிளங்கெட் , ஜேக் பால் , டைமல் மில்ஸ் , பென் ஸ்டோக்ஸ் ஆகியோர் பலம் சேர்க்கின்றனர் . புதுமுக வீரரும் , இடது கை வேகப்பந்து வீச்சாளருமான டைமல் மில்ஸ் மீது மிகுந்த எதிர்பார்ப்பு உள்ளது . சுழற்பந்து வீச்சைப் பொறுத்தவரையில் மொயீன் அலியை நம்பியுள்ளது இங்கிலாந்து . இந்திய அணியைப் பொறுத்தவரையில் ஒரு நாள் போட்டியில் விளையாடாத ரெய்னா போன்ற சிலர் , இந்த ஆட்டத்தில் களமிறங்கவுள்ளனர் . இளம் விக்கெட் கீப்பர் மற்றும் பேட்ஸ்மேனான ரிஷப் பந்த் இந்த ஆட்டத்தில் இடம்பெறுவார் என எதிர்பார்க்கப்படுகிறது . 19 வயதுக்குள்பட்டோருக்கான உலகக் கோப்பை போட்டியில் கலக்கிய ரிஷப் பந்த் , இந்த ஆட்டத்தில் களமிறங்கும்பட்சத்தில் கே . எல் . ராகுல் அல்லது மன்தீப் சிங்குடன் தொடக்க வீரராக களமிறங்க வாய்ப்புள்ளது . மிடில் ஆர்டரைப் பொறுத்தவரையில் கேப்டன் கோலி , யுவராஜ் சிங் , தோனி ஆகியோர் பலம் சேர்க்கின்றனர் . அதேநேரத்தில் 6 - ஆவது பேட்ஸ்மேன் இடத்துக்கு சுரேஷ் ரெய்னா , மணீஷ் பாண்டே ஆகியோரிடையே போட்டி நிலவுகிறது . கேதார் ஜாதவ் போன்ற இளம் வீரர்கள் அசத்தலாக ஆடி வருவதால் மூத்த வீரரான ரெய்னாவுக்கு கடும் நெருக்கடி ஏற்பட்டுள்ளது . ஆல்ரவுண்டர் இடத்தில் ஹார்திக் பாண்டியா களமிறங்குகிறார் . வேகப்பந்து வீச்சைப் பொறுத்தவரையில் மூத்த வீரரான ஆசிஷ் நெஹ்ராவுடன் புவனேஸ்வர் குமார் அல்லது ஜஸ்பிரித் பூம்ரா 2 - ஆவது பந்துவீச்சாளராக இடம்பெற வாய்ப்புள்ளது . சுழற்பந்து வீச்சைப் பொறுத்தவரையில் மூத்த வீரர்களான அஸ்வின் , ஜடேஜா ஆகியோருக்கு ஓய்வளிக்கப்பட்டுள்ள நிலையில் , அமித் மிஸ்ரா , பர்வீஸ் ரசூல் ஆகியோரை நம்பியுள்ளது இந்தியா . ஒரு நாள் தொடரில் 3 போட்டிகளிலுமே இரு அணிகளும் தலா 300 ரன்களுக்கு மேல் குவித்தன . அதனால் டி20 ஆட்டமும் ரசிகர்களுக்கு விருந்து படைப்பதாக அமையும் என எதிர்பார்க்கப்படுகிறது .


தானும் பாலியல் தொந்தரவுக்கு ஆளானேன் என்று பாடகி சின்மயி தனது ட்விட்டர் பக்கத்தில் தெரிவித்த அடுத்த நொடியே , இந்த பிரச்சனை பெரிய அளவிற்கு சென்று உள்ளது . அதில் குறிப்பாக # metoo என்ற ஹேஷ்டேக் செய்து ட்விட்டர் பக்கத்தில் ரிடீவீட் செய்து உள்ளனர் . இதற்கிடையில் சின்மயிக்கு ஆதரவாக நடிகர் சித்தார்த் , சமந்தா , தமிழக பாஜக தலைவர் தமிழிசை சவுந்தரராஜன் ஆகியோரும் ஆதரவு குரல் கொடுத்கு உள்ளனர் . இந்நிலையில் வைரமுத்து பற்றி மேலும் பல திடுக்கிடும் தகவல் வெளியாகி உள்ளது . வைரமுத்துக்கு முக்கிய அரசியல் கட்சியுடன் இருந்து வந்த நெருக்கம் , அரசியல் செல்வாக்கு இவற்றை பயன்படுத்தி இளம் பெண்களை தன் கவிதையாலும் , அரசியல் செல்வாக்கு பேச்சாலும் மடக்கி பாலியல் சீண்டலில் ஈடுபட்டு உள்ளார் . பாடகி சின்மயி தனது ட்விட்டர் பக்கத்தில் , " எனக்கு தெரிந்து 2005 or 2006 இருக்கும் சுவிட்சர்லாந்தில் ஒரு கச்சேரிக்காக சென்று இருந்தோம் . . அப்போது என்னுடன் என் அம்மாவும் வந்து இருந்தார் . . கச்சேரி முடிந்த பின்பு , அந்த நிகழ்ச்சியின் ஒருங்கிணைப்பாளர் , என்னையும் என் அம்மாவையும் காத்திருக்க செய்தார் . . நான் எதற்காக என்று கேட்டேன் . அப்போது வைரமுத்து இருக்கும் ஓட்டலுக்கு செல்லுங்கள் அவருக்கு கொஞ்சம் ஒத்துழைப்பு கொடுங்கள் என எங்களிடம் தெரிவித்து இருந்தார் . அதற்கு நான் மறுப்பு தெரிவித்த உடனே அடுத்த விமானத்தில் டிக்கெட் போட்டு கிளம்ப வைத்துவிட்டனர் . இதன்பின் , சில வருடங்களுக்கு பிறகு அவர் எழுதிய ஒரு புத்தக வெளியீட்டிற்கு என்னை அழைத்து பாட சொல்லி இருந்தார் . அதற்கு நான் மறுப்பு தெரிவித்து இருந்தேன் . . அப்போது , ஒரு அரசியல் தலைவர் பெயர் குறிப்பிட்டு இவரை பற்றி நீ தரக்குறைவாக பேசினாய் என அவரிடம் கூறுவேன் என என்னை மிரட்டினார் . இது போன்ற காரணத்தினால் தான் , பல நேரங்களில் உண்மையை சொல்ல முடியாமல் போகிறது என அவர் தெரிவித்து உள்ளார் பாடகி சின்மயிக்கு , சினி துறை மட்டுமின்றி பொதுவாகவே ஆதரவு குரல் கொடுத்து வருகின்றனர் .


புரோ கபடி லீக் போட்டியின் பதினெட்டாவது ஆட்டத்தில் குஜராத் ஃபார்ச்சூன் ஜெயன்ட்ஸ் அணியை 32 - 20 என்ற புள்ளிகள் கணக்கில் அரியாணா ஸ்டீலர்ஸ் அணி வீழ்த்தி வெற்றிக் கண்டது . புரோ கபடி லீக் போட்டியின் பதினெட்டாவது ஆட்டம் நாகபுரியில் நேற்று நடைபெற்றது . இந்த ஆட்டத்தில் , இரு அணிகளும் தலா 10 ரைடு புள்ளிகள் பெற்றன . அரியாணா அணி 16 டேக்கிள் புள்ளிகளும் , குஜராத் அணி 9 டேக்களில் புள்ளிகளும் பெற்றன . அரியாணாவுக்கு இரண்டு ' ஆல் அவுட் ' புள்ளிகள் கிடைத்தது . இதில் தொடக்கம் முதலே அரியாணா அணி ஆதிக்கம் செலுத்தத் தொடங்கியது . அந்த அணியின் ரைடர் சுர்ஜித் சிங் தனது முதல் ரைடில் 2 புள்ளிகளை பெற்று அருமையான தொடக்கத்தை ஏற்படுத்தினார் . குஜராத் தட்டுத்தடுமாறி புள்ளிகளை பெற்ற நிலையில் , ஆட்டத்தின் முதல் பாதியிலேயே அந்த 13 - 9 என்ற புள்ளிகள் கணக்கில் பின்தங்கியது . இந்நிலையில் , 2 - வது பாதியில் ஒழுங்கு நடவடிக்கை காரணமாக குஜராத் வீரர் அபோஸார் மிகானிக்கு மஞ்சள் அட்டை காண்பிக்கப்பட்டு , அவர் வெளியேற்றப்பட்டார் . தொடர்ந்து நடைபெற்ற ஆட்டத்திலும் ஹரியாணா அசத்தலாக ஆட , இறுதியில் 32 - 20 என்ற புள்ளிகள் கணக்கில் ஹரியாணா வெற்றி பெற்றது . அரியாணா அணியில் அதிகபட்சமாக அதன் ரைடர் விகாஸ் கோன்ட்லா 6 புள்ளிகளும் , தடுப்பாட்டக்காரர் மோகித் சில்லார் 7 புள்ளிகளும் பெற்றனர் . குஜராத் வீரர் அதிகபட்சமாக சச்சின் ரைடில் 5 புள்ளிகளும் , தடுப்பாட்டத்தில் 3 புள்ளிகளும் பெற்றார் . மற்றொரு ஆட்டமான பெங்களூரு புல்ஸ் – தெலுங்கு டைட்டன்ஸ் மோதிய ஆட்டம் 21 - 21 என்ற புள்ளிகள் கணக்கில் சமனில் முடிந்தது . இந்த ஆட்டத்தில் பெங்களூரு அணி 10 ரைடு புள்ளிகளும் , 7 டேக்கிள் புள்ளிகளும் , 2 ஆல் அவுட் புள்ளிகளும் பெற்றன . தெங்கு அணி 14 ரைடு புள்ளிகளும் , 6 டேக்கிள் புள்ளிகளும் பெற்றன . பெங்களூரு தரப்பில் ரோகித் குமார் அதிகபட்சமாக 5 ரைடு புள்ளிகள் பெற்றார் . தடுப்பாட்டக்காரர் பிரீத்தம் சில்லார் 2 புள்ளிகள் பெற்றார் . தெலுங்கு அணியில் கேப்டன் ராகுல் செளதரி 8 ரைடு புள்ளிகள் பெற , தடுப்பாட்டக்காரர் ராகேஷ் குமார் 2 புள்ளிகள் பெற்றார் . இதன்மூலம் தொடர்ச்சியாக 6 ஆட்டங்களில் கண்ட தோல்வியிலிருந்து தெலுங்கு அணி மீண்டுள்ளது என்பது கொசுறு தகவல் .


வெஸ்ட் இண்டீஸுக்கு எதிரான இரண்டாவது டி20 போட்டியை வென்று இந்திய அணி டி20 தொடரை வென்றுள்ளது . வெஸ்ட் இண்டீஸுக்கு எதிரான முதல் டி20 போட்டியில் 5 விக்கெட்டுகள் வித்தியாசத்தில் இந்திய அணி வெற்றி பெற்றது . இரண்டாவது டி20 போட்டி லக்னோவில் நேற்று நடந்தது . டாஸ் வென்ற வெஸ்ட் இண்டீஸ் அணி பவுலிங் தேர்வு செய்தது . இதையடுத்து ரோஹித்தும் தவானும் களமிறங்கினர் . இருவரும் விக்கெட்டை பறிகொடுக்காமல் நிதானமாக தொடங்கினர் . பின்னர் அதிரடியாக ஆடினர் . முதல் விக்கெட்டுக்கு 123 ரன்களை சேர்த்தது . தவான் 43 ரன்களுக்கு ஆட்டமிழந்தார் . மூன்றாம் வரிசையில் இறங்கிய ரிஷப் பண்ட் 5 ரன்களுக்கு ஆட்டமிழந்தார் . ஆனால் ரோஹித் சர்மா மிரட்டலாக ஆடினார் . தீபாவளி அன்று ரோஹித் சரவெடியாக வெடித்தார் . பவுண்டரியும் சிக்ஸர்களுமாக விளாசினார் ரோஹித் . ரோஹித்துடன் மூன்றாவது விக்கெட்டுக்கு ஜோடி சேர்ந்த ராகுலும் சிறப்பாக ஆடினார் . 14 பந்துகளில் 26 ரன்கள் எடுத்தார் . அதிரடியாக ஆடிய ரோஹித் சர்மா 61 பந்துகளில் 8 பவுண்டரிகள் , 7 சிக்ஸர்களுடன் 111 ரன்களை குவித்தார் . கடைசி ஓவரில் மட்டும் ஒரு சிக்ஸர் மற்றும் 3 பவுண்டரிகளை விளாசினார் . ரோஹித்தின் அதிரடி சதத்தால் 20 ஓவர் முடிவில் 195 ரன்களை குவித்தார் . 196 ரன்கள் என்ற இலக்குடன் களமிறங்கிய வெஸ்ட் இண்டீஸ் அணியின் ஹோப் , ஹெட்மயர் , டேரன் பிராவோ , பொல்லார்டு என அனைவருமே சொற்ப ரன்களில் வெளியேற அந்த அணி 20 ஓவர் முடிவில் 9 விக்கெட் இழப்பிற்கு 124 ரன்கள் மட்டுமே எடுத்தது . இதையடுத்து 71 ரன்கள் வித்தியாசத்தில் இந்திய அணி வெற்றி பெற்றது . இந்திய அணி சார்பில் புவனேஷ்வர் குமார் , பும்ரா , கலீல் அகமது , குல்தீப் யாதவ் ஆகியோர் தலா 2 விக்கெட்டுகளை வீழ்த்தினர் . இந்த வெற்றியின் மூலம் இந்திய அணி டி20 தொடரை வென்றது .


உலக மகளிர் வலைகோல் பந்தாட்ட்ட லீக் அரையிறுதிப் போட்டியில் இந்திய அணி தனது லீக் ஆட்டத்தில் 1 - 0 என்ற கோல் கணக்கில் சிலியை வீழ்த்தியது . இதன்மூலம் இந்திய அணி காலிறுதிக்கு முன்னேறியது . உலக மகளிர் வலைகோல் பந்தாட்ட்ட லீக் அரையிறுதிப் போட்டி தென் ஆப்பிரிக்காவின் ஜோகன்னஸ்பர்க் நகரில் நேற்று நடைபெற்றது . இந்த ஆட்டத்தின் 4 - ஆவது நிமிடத்தில் சிலிக்கும் , 12 - ஆவது நிமிடத்தில் இந்தியாவுக்கும் பெனால்டி கார்னர் வாய்ப்பு கிடைத்தது . ஆனால் அதில் இரு அணிகளுமே கோல் அடிக்காமல் தவறவிட்டது . இதன்பிறகு 38 - வது நிமிடத்தில் ப்ரீத்தி கோலடிக்க , இந்தியா 1 - 0 என்ற கோல் கணக்கில் முன்னிலைப் பெற்றது . இந்திய வீராங்கனை ரேணுகா யாதவ் , மஞ்சள் அட்டையால் எச்சரிக்கப்பட்டதால் , கடைசி கால் ஆட்டத்தில் இந்திய அணி 10 பேருடன் விளையாட வேண்டிய நிலை ஏற்பட்டது . கடைசி 15 நிமிடங்கள் சிலி அணி கடுமையாகப் போராடியது . இருந்தும் அந்த அணியால் கோல் அடிக்க முடியவில்லை . இதனால் இந்தியா 1 - 0 என்ற கோல் கணக்கில் வெற்றி பெற்றது . இந்த வெற்றியின்மூலம் தொடரின் முதல் வெற்றியைப் பெற்றது இந்திய அணி .


நடிகர் தனுஷை தனது மகன் என்றும் தனுஷ் தனக்கு ஜீவனாம்சம் தர வேண்டும் என்று கதிரேசன் என்பவர் வழக்கு தொடர்ந்துள்ளதும் இந்த வழக்கு விசாரணையில் உள்ளது என்பதும் தெரிந்ததே . இந்நிலையில் இதுகுறித்து இயக்குனரும் தனுஷின் தந்தையுமான கஸ்தூரிராஜா இன்று நடைபெற்ற ' பார்க்க தோணுதே ' என்ற படத்தின் இசை வெளியீட்டு விழாவில் கூறியுள்ளார் . மதுரையில் ரூ . 4000 சம்பளத்தில் தான் பணிபுரிந்து கொண்டிருக்கும்போது செல்வராகவனும் , தனுஷூம் பிறந்ததனர் . ஆனால் இன்று தனுஷை எவனோ ஒருவன் என் மகன் என்று கூறி வருவதாகவும் அப்போது இருந்த நிம்மதியும் மகிழ்ச்சியும் இப்போது இல்லை என்றும் கூறினார் . மேலும் ' துள்ளுவதோ இளமை ' படத்தில் நடித்தபோது தனுஷ் + 1 படித்து கொண்டிருந்ததாகவும் , அந்த சமயத்தில் தனுஷுக்கு சினிமாவில் நடிக்க விருப்பமும் ஈடுபாடும் இல்லை என்றும் கூறினார் . மேலும் ஆரம்ப காலத்தில் தனக்கு பல அவமானங்கள் ஏற்பட்டதாகவும் , இந்த அவமானங்களை தாண்டித்தான் வெற்றி பெற்றதாகவும் கூறினார் . மேலும் ' பார்க்க தோணுதே ' போன்ற சிறிய படங்கள் வெற்றி பெற வேண்டும் என்றும் அப்போதுதான் சினிமா நன்றாக இருக்கும் . மேலும் 10 படங்கள் வரும் . இதுதான் சினிமா ' என்றும் கஸ்தூரி ராஜா பேசினார் .


44 வருடத்திற்கு முன் லார்ட்ஸ் மைதானத்தில் இந்திய அணி தோற்றது குறித்த நிகழ்வை பகிர்ந்து அதைவிட தற்போதைய தோல்வி மோசமானது என முன்னாள் வீரர் ஃபரோக் என்ஜினியர் விமர்சித்துள்ளார் . இந்தியா இங்கிலாந்து இடையேயான முதல் டெஸ்ட் போட்டியில் இந்திய அணி 31 ரன்கள் வித்தியாசத்தில் தோல்வியடைந்தது . இதையடுத்து லார்ட்ஸில் நடந்த இரண்டாவது டெஸ்ட் போட்டியில் இந்திய அணி இன்னிங்ஸ் மற்றும் 159 ரன்கள் வித்தியாசத்தில் படுதோல்வி அடைந்தது . இங்கிலாந்து அணியின் ஆண்டர்சன் , ஸ்டூவர்ட் பிராட் ஆகியோர் வீசிய ஸ்விங் பந்துகளை எதிர்கொள்ள முடியாமல் அடுத்தடுத்து விக்கெட்டுகளை பறிகொடுத்து படுதோல்வி அடைந்தனர் . இந்த போட்டி முழுவதுமே இங்கிலாந்து அணி ஆதிக்கம் செலுத்தியது . போட்டி , இந்தியாவின் கட்டுப்பாட்டில் ஒருமுறை கூட வரவில்லை . லார்ட்ஸ் போட்டியின் தோல்வி குறித்து , 44 ஆண்டுகளுக்கு முன்பு அதே மைதானத்தில் இந்திய அணி டெஸ்ட் போட்டியில் தோற்றதை நினைவுகூர்ந்து பேசியுள்ளார் முன்னாள் வீரர் ஃபரோக் என்ஜினியர் . இதுதொடர்பாக பேசிய அவர் , 1974ல் நாங்கள் லார்ட்ஸ் மைதானத்தில் இங்கிலாந்துக்கு எதிரான டெஸ்ட் போட்டியில் ஆடியபோது , இரண்டாவது இன்னிங்ஸில் வெறும் 42 ரன்களுக்கு ஆல் அவுட்டாகி தோற்றோம் . ஆனால் முதல் இன்னிங்ஸில் 302 ரன்கள் எடுத்தோம் . நான் தான் அதிகபட்சமாக 86 ரன்கள் எடுத்தேன் . கவாஸ்கர் 49 ரன்கள் எடுத்திருந்தார் . ஆனால் இரண்டாவது இன்னிங்ஸில் 42 ரன்களுக்கு ஆல் அவுட்டாகி தோற்றோம் . இந்திய அணி லார்ட்ஸில் தற்போது அடைந்திருக்கும் தோல்விக்கு , நாங்கள் அடைந்த தோல்வி பரவாயில்லை . ஏனென்றால் , நாங்கள் போராடினோம் . முதல் இன்னிங்ஸில் முடிந்தவரை போராடி 302 ரன்கள் குவித்தோம் . ஆனால் இந்த போட்டியில் இந்திய வீரர்கள் போராடவேயில்லை . அதனடிப்படையில் , அந்த தோல்வியே பரவாயில்லை என கருத்து தெரிவித்துள்ளார் . சேவாக்கும் இந்திய அணி போராடாமல் தோல்வியடைந்ததைத்தான் சுட்டிக்காட்டியிருந்தார் என்பது குறிப்பிடத்தக்கது . ஃபரோக் என்ஜினியர் நினைவுகூர்ந்துள்ள அந்த குறிப்பிட்ட போட்டியில் , முதலில் பேட்டிங் ஆடிய இங்கிலாந்து அணி , முதல் இன்னிங்ஸில் 629 ரன்களை குவித்தது . அதன்பிறகு ஆடிய இந்திய அணி முதல் இன்னிங்ஸில் 302 ரன்களுக்கு ஆல் அவுட் . ஃபாலோ ஆன் பெற்றதால் இரண்டாவது இன்னிங்ஸை தொடர்ந்து ஆடிய இந்திய அணி , 42 ரன்களுக்கு ஆல் அவுட்டாகி , இன்னிங்ஸ் மற்றும் 285 ரன்கள் வித்தியாசத்தில் படுதோல்வி அடைந்தது . அந்த போட்டியை நினைவுகூர்ந்து , தற்போதைய தோல்வியைவிட அதுவே பரவாயில்லை என ஃபரோக் கருத்து தெரிவித்துள்ளார் .


மிகவும் அரிதான “எச் . எச் . ” நெகட்டிவ் அல்லது “பாம்பே ெநகடிவ்” ரத்தத்தை சென்னை கர்பிணிப் பெண்ணுக்கு தக்க நேரத்தில் கொடுத்து பெங்களூருவைச் சேர்ந்த இளைஞர் ஒருவர் காப்பாற்றியுள்ளார் . வழக்கமாக ரத்த வகைகளில் ஏ , பி , ஏபி , மற்றும் ஓ பிரிவுகள் பொதுவானது . இதில் எச் . எச் . என்று சொல்லப்படும் பாம்பே நெகடிவ் ரத்தப் பிரிவு என்பது மிகவும் அரிதானது . 100 பேரில் சிலருக்கு மட்டுமே இருக்கும் . விழுப்புரம் மாவட்டம் , கள்ளக்குறிச்சி அருகே கிராமத்தைச் சேர்ந்த பெண் மைதிலி ( வயது21 ) ( பெயர்மாற்றப்பட்டுள்ளது ) . நிறைமாத கர்பிணியான மைதிலிக்கு கடந்த சனிக்கிழமை வலி ஏற்பட்டு சென்னை எழும்பூரில் உள்ள அரசு தாய் சேய் மருத்துவமனையில் 2 - வது பிரசவத்துக்காக அனுமதிக்கபட்டார் . அப்போது , மருத்துவர்கள் மைதிலிக்கு மிகவும் அரிதான எச் . எச் . பிரிவு ரத்தம் இருப்பதை கண்டறிந்தனர் . இந்த “பாம்பே நெகடிவ்” ரத்தப்பிரிவு உள்ளவர் பட்டியலை எடுத்து தயார் செய்தனர் . மேலும் , ஊடகத்தினர் சிலருக்கும் தகவல் தெரிவித்தனர் . இதையடுத்து , ஆங்கில நாளேட்டில் பணியாற்றும் ஒருவர் வாட்ஸ் அப் குரூப்பில் கிடைத்த செய்தியை அறிந்து பெங்களூருவில் நிதி நிறுவனத்தில் பணியாற்றும் இளைஞர் ஆதித்யா ஹெக்டே ரத்தம் கொடுக்க முன்வந்தார் . ரத்தம் கொடுப்பதற்காக திங்கள்கிழமை இரவு ரெயில் மூலம் ஆதித்யா ஹெக்டே சென்னை வந்தார் . ரத்தம் கொடுத்து சென்னை பெண்ணின் உயிரைக் காப்பாற்றிய ஹெக்டே , மீண்டும் ரெயில் மூலம் பெங்களூரு புறப்பட்டுச் சென்றார் . இது குறித்து எழும்பூர் தாய் , சேய் நல மருத்துவமனையின் ரத்த வங்கி அதிகாரியும் , மருத்துவரான ஜெயந்தி கூறுகையில் , “ வழக்கமாக ஏ . பி . ஏபி , ஓ ஆகிய ரத்தப்பிரிவுகளில் இருப்பது இயல்பானது . ஆனால் , எச் . எச் . என்ற ரத்தப்பிரிவு என்பது மிகவும் அரிதானது . இதுவரை இந்த மருத்துவமனை சார்பில் 10 எச் . எச் . ரத்தப்பிரிவு உள்ளவர்களை கண்டறிந்து குறித்து வைத்து இருந்தோம் . ஆனால் , அவர்கள் எல்லாம் எச் . எச் . பாசிடிவ் பிரிவைச் சேர்ந்தவர்கள் . ஆனால் , மைதிலிக்கோ நெகடிவ் பிரிவு ரத்தம் . இதையடுத்து பல்வேறு தரப்பினரின் உதவியை நாடினோம் . கடந்த சில ஆண்டுகளில் எச் . எச் . நெகடிவ் ரத்தம் கொண்டிருக்கும் முதல் கர்பிணி மைதிலிதான்” என்று தெரிவித்தார் . எழும்பூர் மருத்துவமனையின் மருத்துவர் சாந்தி குணசிங் கூறுகையில் , “ மைதிலி இதற்கு முன் மருத்துவப்பரிசோதனைக்கு வரும்போது நலமாகவே இருந்தார் . ஆனால் , அவரின் ரத்த மாதிரியை பரிசோதனை செய்து , மிகவும் அரிதான ரத்தப்பிரிவைக் கொண்டு இருக்கிறீர்கள் . ஆதலால் , பிரசவதேதிக்கு 15 நாட்களுக்கு முன்பே மருத்துவமனையில் அனுமதிக்கப்பட்டால்தான் ரத்தப் பிரிவுக்கு தகவல் தெரிவிக்க முடியும் என்று கூறி இருந்தோம் . ஆனால் , அதை மைதிலி செய்யவில்லை . மேலும் முன்எச்சரிக்கையாக , மைதிலியின் உடலில் இருந்து ரத்தத்தை சில யூனிட்கள் எடுத்துஅதை பாதுகாத்து வைத்து இருந்தோம் . திடீரென கிடைக்காவிட்டால் , அதை பயன்படுத்த முடிவு செய்து இருந்தோம் . பிரசவ நேரத்தில் தன்னார்வ தொண்டு நிறுவனத்தின் உதவியால் பெங்களூரைச் சேர்ந்த ஆத்தியா ஹெக்டே இதை அறிந்து ரத்தம் கொடுத்து மைதிலி உயிரைக் காத்தார்” என்றார் . சென்னை பெண்ணுக்கு உயிர் கொடுத்த ஆதித்யா ஹெக்டே கூறுகையில் , “ என்னுடைய உடம்பில் இருப்பது மிகவும் அரிதான எச் . எச் . வகை ரத்தம் என்பது தெரியும் . சென்னையில் உள்ள ஒரு பெண்ணுக்கு ரத்தம் தேவைப்படுகிறது என்பதை அறிந்தவுடன் , அவருக்கு உதவி செய்ய திங்கள்கிழமை நண்பகலுக்கு பின் அலுவலகத்துக்கு விடுமுறை எடுத்து , ரெயிலில் சென்னை வந்தேன் . மருத்துவமனை நிர்வாகத்துக்கு நான் கூரியரில் ரத்தம் அனுப்பிவைக்கிறேன் எனக் கூறியபோது , அவர்கள் நேரடியாக வந்தால் சிறப்பாக இருக்கும் எனத் தெரிவித்தனர் . ஆதலால் , நேரடியாக வந்து ரத்தம் கொடுத்தேன் . இதுவரை 55 முறை ரத்த தானம் வழங்கி இருக்கிறேன் . இலங்கை , மலேசியா , பாகிஸ்தான் , உள்ளிட்ட பல நாடுகளுக்கும் ரத்தத்தை கூரியர் மூலம் பாதுகாப்பாக அனுப்பி வைத்து இ ருக்கிறேன்” என்றார் . மைதிலியின் மாமா ராமு கூறுகையில் , “ எங்கள் மைதிலியை காப்பாற்ற கடவுள் தான் ஹெக்டேவை அனுப்பி வைத்துள்ளார் . அவரின் உதவிக்கு என்ன கைமாறு செய்யப்போகிறோம் என்பது தெரியவில்லை . எங்களைப் பொருத்தவரை அவர் கடவுள் . இப்போது மைதிலும் , குழந்தையும் நலமாக இருக்கிறார்கள்” என்றார் .


சபாநாயகர் மீது நம்பிக்கை இல்லா தீர்மானம் கொண்டுவர உள்ளதாக திமுக செயல் தலைவர் மு . க . ஸ்டாலின் கூறினார் . சென்னை அறிவாலயத்தில் செய்தியாளர்களை சந்தித்த அவர் கூறியதாவதுஃ ஏற்கனவே 5 ஆண்டு காலம் அதிமுக ஆட்சியில் எந்தவித முன்னேற்றமும் இல்லாத தேக்கநிலையில் இருந்தது . அம்மையார் ஜெயலலிதா தொடர்ந்து ஆட்சிக்கு வந்த போது 9 மாத காலமாக தமிழக எந்த அளவுக்கு இருக்கிறது என்பது அனைவருக்கும் தெரியும் . அதன் பின்னர் முதலமைச்சர் மருத்துவமனையில் அனுமதிக்கப்பட்டு 75 நாட்கள் சிகிச்சை பெற்று மறைந்தார் . தமிழகத்தின் பிரபலமான தலைவர் , முதல்வர் பிரபலமான அப்போலோ மருத்துவமனையில் அனுமதிக்கப்பட்டபோது முதலமைச்சருக்கு அடுத்த இடத்தில் இருந்த அமைச்சரோ , அதிகாரிகளோ ஒரு அறிக்கை விடவில்லை . அண்ணா மருத்துவமனையிலிருந்தபோது அன்றைய சுகாதாரதுறை அமைச்சர் சாதிக்பாட்ஷா , எம்ஜிஆர் நோய்வாய்ப்பட்டிருந்த போது அன்றைய சுகாதார துறை அமைச்சர் எச் . வி ஹண்டே போன்றொர் அரசின் சார்பில் அறிக்கை அளிக்கத்தனர் . ஆனால் 75 நாட்கள் மருத்துவமனையிலிருந்த அம்மையார் மறைந்தார் . அவர் மறைந்த செய்தியில் கூட ஏகப்பட்ட மர்மம் . முதலில் மறைவு செய்தி சொல்லிவிட்டு பின்னர் அது இல்லை என்று கூறி பின்னர் இரவு அவர் உயிருடன் இருப்பதாக இருந்த நேரத்திலேயே ஓபிஎஸ் தலைமையில் அமைச்சரவை பொறுப்பேற்றது . இது ஒரு நிலை , அதன் பின்னர் ஓபிஎஸ் முதல்வராக இருக்கும் போதே அவர் நீக்கப்படுவதாக கூறி சசிகலா முதல்வராக தேர்வு செய்ய கூட்டத்தை கூட்டி முடிவெடுக்கிறார்கள் . அதற்கு இரண்டு நாள் கழித்து ஓபிஏஸ் ஜெயலலிதா சமாதிக்கு வந்து அரை மணி நேரம் தியானத்தில் அமர்ந்து , பின்னர் தான் முதலமைச்சர் பொறுப்பிலிருந்து மிரட்டி கையெழுத்து வாங்கி நீக்கப்பட்டதாக கூறினார் . நாமெல்லாம் சந்தேகம் எழுப்பியது போக ஓபிஎஸ்சே ஜெயலலிதாவின் மரணத்தில் சந்தேகம் இருப்பதாக மக்கள் நினைப்பதை தள்ளிவைக்க முடியாது என்கிறார் . அதன் பின்னர் நடந்த சம்பவங்கள் தெரியும் கூவத்தூரில் எம் . எல் . ஏக்களை அடைத்து வைத்து நடந்த கூத்துக்களை அனைவரும் அறிவோம் . அதன் பின்னர் இது பற்றி நாங்கள் கவர்னரை சந்தித்து தமிழகத்தில் நடக்கும் இது போன்ற நிலையை பற்றிகூறினோம் . அதன் பின்னர் கவர்னர் எடப்பாடியை பதவி ஏற்க அழைத்தார் . 15 நா ட்கள் பெரும்பான்மையை நிருபிக்க டைம் கொடுத்த நிலையில் இரண்டே நாளில் அவையை கூட்டுகிறார் . அதற்கு அழைப்பு வருகிறது . கூவத்தூரிலிருந்து எம் . எல் . ஏக்கள் அடைத்து வைத்திருந்தவர்களை பிணைகைதிகள் போல் அழைத்து வந்தனர் . இந்த விஷயத்தில் ரகசிய வாக்கெடுப்பை செம்மலை கோரினார் . நானும் அதன் நியாயத்தை வலியுறுத்தி பேசினேன் . அதன் நியாயத்தை சபாநாயகர் ஏற்கவில்லை . அதை தொடர்ந்து நடந்த விவகாரத்தில் சபையை சபாநாயகர் ஒத்தி வைத்துவிட்டு சென்றார் . அதன் பின்னர் சபாநாயகர் அறைக்கு என்னை அழைத்தார் . அங்கு முதல்வர் எடப்பாடி அமர்ந்திருந்தார் , அமைச்சர்கள் இருந்தனர் . காங்கிரஸ் முஸ்லீம் லீக் சட்டமன்ற உறுப்பினர்கள் அமர்ந்திருந்தனர் . சபாநாயகர் என்னிடம் சட்டையை கிழிந்திருப்பதை காட்டி நியாயமா என்றார் . அப்படி ஒன்று நடந்திருக்காது அவ்வாறு நடந்திருந்தால் நியாயமில்லை அதற்காக நான் மன்னிப்பு கோருகிறேன் என்றேன் . சபையை நடத்துவதை பற்றி கேட்டோம் . ரகசிய வாக்கெடுப்புக்கு மறுத்தால் ஒருவாரம் சபையை ஒத்திவைத்து எல்லோரும் தொகுதிக்கு சென்று வந்த பின்னர் சபையை நடத்தலாம் விதியில் இடமிருக்கிறது என்றேன் . முடியவே முடியாது என்றார் . அப்படியானால் எதற்கு அழைக்க வேண்டும் என்று கேட்டு சபைக்கு வந்தோம் . அதன் பின்னர் சபையில் எங்களை வெளியேற்றினார் . ஒவ்வொருவராக பெயர் சொல்லி அனுப்புங்கள் அதுதான் விதி என்றோம் . ஆனால் அவர் ஒட்டு மொத்தமாக வெளியேற்றினார் . நாங்கள் அங்கேயே அமர்ந்தோம் . அப்போது போலீசாரை உள்ளே அழைத்தார்கள் . அவர்கள் மாறுவேடத்தில் சட்டசபை மார்ஷல் வேடத்தில் வந்தார்கள் . எஸ்பி லெவல் அதிகாரி மார்ஷல் டிரஸ்சில் வந்தார் . இது குறித்து சபாநாயகருக்கு கடிதம் எழுதி கவர்னரை சென்று சந்தித்து புகார் அளித்தோம் . பின்னர் நியாயம் கேட்டு கடற்கரை காந்தி சிலையில் அறவழியில் போராட்டம் நடத்தினோம் . பினாமி எடப்பாடிக்கு ஆதரவு கொடுத்த எம் . எல் . ஏக்கள் தொகுதிக்கு செல்ல முடியவில்லை . ஆகவே அம்மையார் ஜெயலலிதாவின் மரணத்துக்கு காரணமே சசிகலா குடும்பம் தாம் அதனால் தான் மக்கள் அவர்களை எதிர்க்கிறார்கள் . ஆக , இது திமுக சார்பிலான போராட்டம் அல்ல ஏதோ கட்சியின் சார்பில் நடக்கும் போராட்டம் அல்ல . மோசமான மன்னார் குடி மாஃபியாவுக்கு எதிரான போரட்டத்தில் மாணவர்கள் , இளைஞர்கள் , தொழிலாளர்கள் , பொதுமக்கள் ஆதரவளிக்க வேண்டும் . நான் திருச்சியில் போராட்டத்தில் கலந்துகொள்கிறேன் . அரசு மணல் விற்பனையை ஏற்றுகொள்ளுமா என்பதை கேட்ட போது எடப்பாடி எழுந்து சென்று விட்டார் . இப்போது கர்நாடகாவில் கைது செய்யப்பட்டவர் அவர் சம்பதியும் இருக்கிறார் ? ஆமாம் அதைத்தான் சொல்கிறேன் . அவர்கள் பதவி வெறி பிடித்து அலைகிறார்கள் . ஆகவே மணல் குவாரி விஷயத்தில் நாங்கள் அரசு தரப்பை இளைஞர்களுக்கு வாய்ப்பளிக்கும் விதத்தில் கழக அரசு செயல்படும் . அரசு நடத்துவதில் உறுதியாக இருப்போம் . ஏக்கள் தான் எம் . எல் . ஏக்கள் சபாநாயகர் நாற்காலியில் அமர்வது மேசை நாற்காலியில் உடைப்பது நடந்ததே ? இதற்காகத்தான் நாங்கள் நேரலையாக ஒளிபரப்ப சொல்கிறோம் . அவர்கள் கையில் கேமரா இருக்கும் போது அவர்களுக்கு ஏற்றது போல் தான் எடிட் செய்து போடுவார்கள் . ஒருவாரத்திற்கு பிறகு நடந்திருந்தால் நம்பிக்கை வாக்கெடுப்பின் முடிவு எப்படி இருந்திருக்கும் ? நிச்சயமாக எடப்பாடி பழனிச்சாமி வெற்றிப்பெற்றிருக்க முடியாது . உயர்நீதி மன்றத்தில் வழக்கு சாதகமாக இல்லையென்றால் என்ன செய்வீர்கள் ? பார்ப்போம் , கிடைக்காவிட்டால் உண்ணாவிரதம் அறிவித்துள்ளோம் . அடுத்த கட்ட நடவடிக்கை எடுப்போம் சபாநாயகர் உங்கள் மீது ஜாதிய ரீதியான தாக்குதல் நடத்தியதாக குற்றம் சாட்டியுள்ளாரே ? அவர் திட்டமிட்டு அவதூறு பரப்புகிறார் உங்கள் ஆட்சி காலத்தில் கவர்னரை போய் பார்த்தீர்கள் , ஆளுநர் நடவடிக்கையை எப்படி பார்க்கிறீர்கள் நடவடிக்கை எடுப்பது போல் தான் தெரிகிறது . மத்திய அரசின் நடவடிக்கை எப்படி உள்ளது ? ராம் மோகன் ராவ் வீட்டில் ரெய்டு நடத்திவிட்டு திடீரென்று ஸ்லோவாகி விட்டு இப்ப திமுக ஓபிஎஸ் ஆதரவாக இருப்பது போல் பிரச்சனை செய்வது இதில் ஏதோ உள்நோக்கம் உள்ளது போல் தெரிகிறது . பொறுத்திருந்து பார்ப்போம் திமுக சட்டமன்ற உறுப்பினர்கள் பிரச்சனை செய்யாமல் வெளிநடப்பு போன்றவற்றை நடத்தி சபையில் எதிர்ப்பை காட்டியிருக்கலாமே ? சபாநாயகர் சபையை ஒத்திவைத்த பின்னர்தான் இது போன்ற சம்பவங்கள் நடந்தது . ஆனாலும் அது தவறுதான் . அதற்காக சபாநாயகரிடம் மன்னிப்பும் கேட்டுவிட்டேன் . அது தவறு எனபதை ஒத்துகொள்கிறேன் . இனி இது போன்ற சம்பவங்கள் நடக்காது எனபதையும் உறுதியளிக்கிறேன் . வைகோ அதிமுகவின் உட்கட்சி பிரச்சனை , அதிமுகவின் மற்ற விவகாரங்கள் எதிலும் கருத்து சொல்லாதவர் சட்டசபை நிகழ்ச்சியில் கருத்து சொல்லியிருக்கிறாரே ? வைகோ ஒரு ஞானி அவரிடம் தான் இது பற்றி கேட்கணும் . கி . வீரமணி கருணாநிதி இருந்து வழி நடத்தாததே இது போன்ற நிகழ்ச்சிகள் நடக்க காரணம் என்று கீ . வீரமணி கூறியுள்ளாரே . கீ . வீரமணி மதிப்பிற்குரியவர் அவரது விமர்சனத்துக்கு விமர்சனம் செய்து அவரது மதிப்பை குறைக்க நான் விரும்ப வில்லை . சொத்துகுவிப்பு வழக்கில் திமுக தான் தண்டனை வாங்கி கொடுத்தது . சசிகலா தமிழக சிறைக்கு மாற்றப்படுவதில் நடவடிக்கை எடுக்குமா ? உரிய நேரத்தில் எடுப்போம் சபாநாயகரின் நடவடிக்கை மீது என்ன பதில் நடவடிக்கை எடுக்க போகிறீர்கள் . ? சபாநாயகர் மீது நம்பிக்கை இல்லை தீர்மானம் கொண்டுவரப்போகிறோம் . விரைவில் அதை செய்வோம் . ஒப்பிஎஸ்சுக்கு என்ன அட்வைஸ் சொல்லபோகிறீர்கள் ஓபிஎஸ் ஜெயலலிதாவால் முதலமைச்சர் ஆக்கப்பட்டவர் . அவருக்கோ அதிமுகவை சார்ந்தவர்களுக்கோ நான் எந்த அட்வைசும் செய்ய போவதில்லை . திமுக தலைவர் உடல்நிலை எப்படி இருக்கு ? உங்களுக்கு எல்லாம் தெரியும் அவரது வயது , மூப்பு அடிப்படையில் சில சங்கடங்கள் உள்ளது . சங்கடங்கள் இருக்கும் உபாதைகள் அவருக்கு உள்ளது . உங்கள் எல்லோருக்கும் தெரியும் டிரக்யோஸ்டமி கருவி போட்டுள்ளது . அதற்காக பேசும் பயிற்சி எடுத்து வருகிறார் . விரைவில் அவர் மீண்டு வருவார் . எடப்படியின் திட்டங்கள் ? எதுவும் நிறைவேறாது . ரூ . 5 . லட்சம் கோடி கடன் . விவசாயிகள் நூற்றுக்கணக்கில் வறட்சியால் உயிரிழந்துள்ளனர் . ஆகவே எந்த முயற்சியும் இல்லை . ஏகப்பட்ட பிரச்சனை உள்ளது . உங்களுக்கு போட்டியாக யாரை கருதுகிறீர்கள் யாரையும் நினைக்கவில்லை , என் கடமையை செய்கிறேன் . திருநாவுக்கரசர் பற்றிய குற்றச்சாட்டு ? அவர் அதை மறுத்துள்ளார் . பேட்டியை பார்த்துவிட்டுத்தான் வந்தேன் . உங்கள் உடல் நிலை எப்படி உள்ளது வெளிக்காயம் இல்லை , ஆனால் வலி உள்ளது . உள் காயம் உள்ளது . ஸ்கேன் எடுத்து பார்க்கலாம் என்று நினைக்கிறேன் .


தேர்தல் கமிஷனில் கடந்த மார்ச் மாதம் , ஆர் . பி . உதயகுமார் பிரமாண பத்திரம் ஒன்றை தாக்கல் செய்தார் . அதில் அதிமுக அம்மா அணியின் பொது செயலாளர் சசிகலாதான் என்றும் , துணை பொது செயலாளர் டிடிவி தினகரன் தான் என்றும் குறிப்பிட்டுள்ளார் . இது தொடர்பான விவரம் தற்போது வெளியாகி உள்ளது . அமைச்சர் ஆர் . பி . உதயகுமார் , இன்று காலை , செய்தியாளர்களிடையே பேசும்போது , கட்சிக்குள் குழப்பம் விளைவிக்கவே டிடிவி தினகரன் புதிய நிர்வாகிகளை அறிவித்துள்ளார் என்று குற்றம் சாட்டியிருந்தார் . டிடிவி தினகரனின் நிர்வாகிகள் அறிவிப்பு கேலிக்குரியது என்றும் , அவரின் கேலிக்கூத்தால் , எம் . எல் . ஏ . க்கள் பொறுப்பை நிராகரித்ததாகவும் கூறியிருந்தார் . அதேபோல் தகுதியானவர்களுக்கு பதவி அளித்தது ஏற்படையதுதான் , ஆனால் நியமன முறை சரியில்லை என்றும் அமைச்சர் ஆர் . பி . உதயகுமார் குற்றம் கூறியிருந்தார் . இந்த நிலையில் , ஆர் . பி . உதயகுமார் , தேர்தல் கமிஷனில் கடந்த மார்ச் மாதம் பிரமாண பத்திரம் ஒன்றை தாக்கல் செய்தார் . அது தொடர்பான சில விவரங்கள் தற்போது வெளியாகி உள்ளன . ஆர் . பி . உதயகுமார் , தேர்தல் கமிஷனில் தாக்கல் செய்திருந்த பிரமாண பத்திரத்தில் , அதிமுக அம்மா அணியின் பொது செயலாளர் சசிகலா என்றும் , துணை பொது செயலாளர் டிடிவி தினகரன் என்றும் கூறியிருந்தார் . அமைச்சர் ஆர் . பி . உதயகுமாரின் இந்த பேச்சு தற்போது சர்ச்சையை ஏற்படுத்தி உள்ளது .


முன்னால் ஆட்டுத்தோல் வியாபாரியும் , கான்ட்ராக்டர் செய்யாதுரை வீட்டில் நடந்த ரெய்டும் , அதைத் தொடர்ந்து தனது சம்பந்தியையே ரகசிய இடத்தில் வைத்து வருமான வரித் துறையினர் விசாரணை எடப்பாடியை ரொம்பவே டென்ஷனாக்கியிருக்கிறது . டெல்லியில் இருந்த தம்பிதுரையை நேற்று இரவே தொடர்புகொண்டு பேசியிருக்கிறார் எடப்பாடி . அவங்க திட்டம் என்னை பயமுறுத்தணும் . அதுக்காகத்தான் செய்யாதுரை வீட்டுல கை வெச்சிருக்காங்க . இதுக்கெல்லாம் பயப்பட கூடாது . நமக்கு வருமானம் வரக் கூடிய ஒவ்வொரு வழியா அடைக்கணும் என்பதுதான் அவங்க திட்டம் . பார்த்துக்கலாம் . இனி , அமைதியா இருக்க வேண்டாம் . நீங்க பதில் கொடுங்க . டெல்லியில் இருந்து பேச வேண்டாம் . நீங்க இங்கே கிளம்பி வாங்க . . . ’ என்று சொன்னாராம் எடப்பாடியார் . அடுத்த பிளைட்டை பிடித்து வந்த தம்பி ஏர்போர்ட்டில் வைத்தே பிஜேபியை கிழி கிழி என கிழித்து தொங்கவிட்டுள்ளார் . ‘எங்களுக்கு யாரைப் பார்த்தும் பயம் இல்லை . தமிழ்நாட்டில் ஆட்சியைப் பிடிக்க வேண்டும் என்பது பாஜவின் கனவு . அது ஒரு போதும் பலிக்காது . பாஜகவின் ஆசையை தமிழக மக்கள் நிறைவேற்ற மாட்டார்கள் . தமிழ்நாட்டில் இனி எந்த காலத்திலும் பாஜக ஆசை நிறைவேறாது . இது திராவிட மண் . . . நாங்கள் நாடாளுமன்ற தேர்தலுக்கான பணிகளை தொடங்கிவிட்டோம்’ என தம்பியும் தன் பங்கிற்கு பற்றவைத்தார் . தம்பிதுரை விமான நிலையத்தில் பேசியது உடனடியாக டெல்லிக்கு தகவல் போயிருக்கிறது . பிஜேபியின் முக்கிய பிரமுகர் ஒருவர் இன்று பிற்பகலில் தம்பிதுரையுடன் போனில் பேசியிருக்கிறார் . ‘என்ன தைரியத்துல இப்படியெல்லாம் பேசிட்டு இருக்கீங்க . தலைவர் ரொம்பவும் கோபத்துல இருக்காரு . . . ’ என்று சொல்லி இருக்கிறார் . அதற்கு தம்பிதுரையும் , ‘எங்க தலைவரும் ரொம்பவே கோபமாதான் இருக்காரு . ஊழல் ஆட்சின்னு பேசுவீங்க . ரெய்டு நடத்துவீங்க . எல்லாத்தையும் பொறுத்துகிட்டு அமைதியாதான் இருக்கணுமா ? உங்களோட நட்போடு இருக்கணும் என ஆசைப்படுறோம் . எதிரியாக மாற்றிவிட வேண்டாம் . இத்தோடு அமைதியாக இருந்தால் உங்களுக்கும் நல்லது . எங்களுக்கும் நல்லது’ என்று பளிச்செனச் சொல்லிவிட்டாராம் . தம்பிதுரை பேச்சு பிஜேபியை இன்னும் உசுப்பேற்றி இருக்கிறது . அது அடுத்த சில நிமிடங்களில் இதற்கான விளைவு தெரிய ஆரம்பித்தது . நேற்று முதல் நடைபெறும் ரெய்டில் சம்பந்தப்பட்டவரும் , முதல்வர் எடப்பாடியின் சம்பந்தியுமான சுப்பிரமணியை இன்று பிற்பகல் வருமான வரித் துறை அதிகாரிகள் நுங்கம்பாக்கத்தில் உள்ள வருமான வரி அலுவலகத்துக்குக் கூட்டிச் சென்றனர் . தலைமைச் செயலகத்தில் இருந்த முதலமைச்சர் எடப்பாடிக்கு இந்தத் தகவல் சொல்லப்பட்டதும் அதிர்ந்துபோனார் . உடனடியாக அங்கிருந்து புறப்பட்டு தனது கிரீன்வேஸ் இல்லத்துக்குச் சென்றார் . தன் சம்பந்தியை வருமான வரித் துறை அதிகாரிகள் கூட்டிச் சென்றதைப் பற்றியும் , அதற்கு அடுத்து என்ன நடக்கும் என்பது அதிர்ச்சி குறையாமல் பார்த்துள்ளார் எடப்பாடியார் . அமித் ஷா சென்னை விசிட்டில் கொடுத்த அசைன்மெண்ட் படி ஊழல் பட்டியலில் சிக்கியிருக்கும் சில அமைச்சர்கள் வீட்டுக்குள்ளும் அடுத்து கட்டமாக வருமான வரித்துறை உள்ளே நுழைவதாகத்தான் திட்டம் . ஆனால் தம்பிதுரை நேற்று அளித்த பேட்டியை அடுத்துதான் நேரடியாக எடப்பாடியின் சம்பந்தியைக் குறிவைத்து " ஆபரேஷன் பார்கிங் " ஆரம்பித்ததாம் வருமான வரித் துறை .


அமைச்சராக இருப்பதைத் தவிர ஜெயக்குமாருக்கு வேறு எந்த தகுதியும் இல்லை என்றும் மண்குதிரை யார் என்பதை இனி வரும் அனைத்து தேர்தல்களிலும் மக்கள் நிரூபிப்பார்கள் டிடிவி தினகரன் கூறியுள்ளார் . பசும்பொன் முத்துராமலிங்கம் தேவர் சிலைக்கு நேற்று மீன் வளத்துறை அமைச்சர் ஜெயக்குமார் மாலை அணிவித்து மரியாதை செய்தார் . இதன் பிறகு , செய்தியாளர்களிடம் பேசிய அவர் , டிடிவி தினகரன் குறித்து பேசுகையில் , தினகரனை பொருத்தவரை அவர் ஒரு மண் குதிரை . அவரை நம்பி ஆற்றில் இறங்கிய 18 எம் . எல் . ஏ . க்களின் நிலையை நினைத்து நாங்கள் உண்மையில் பரிதாபப்படுகிறோம் என்று கூறியிருந்தார் . 18 எம் . எல் . ஏ . க்களும் , டிடிவி தினகரன் அல்வா கொடுத்து கெடுத்துவிட்டார் . தமிழக அரசியலில் எடுபடாதவர் அவர் . அவரைப் பற்றி நாங்கள் கவலைப்படுவதில்லை என்று கூறியிருந்தார் . இந்த நிலையில் , அமமுக துணை பொது செயலாளர் டிடிவி தினகரன் செய்தியாளர்களிடம் பேசும்போது , 18 எம் . எல் . ஏ . க்களின் தகுதி நீக்க வழக்கில் உயர்நீதிமன்றத்தின் தீர்ப்பை எதிர்த்து மேல்முறையீடு செய்யப்போவதில்லை என்று கூறியுள்ளார் . மேலும் , 20 தொகுதிகளிலும் இடைத்தேர்தலை சந்திப்போம் என்றும் கூறியுள்ளார் . அமைச்சர் ஜெயக்குமார் , மண்குதிரையை நம்பி ஆற்றில் இறங்கிய 18 எம் . எல் . ஏ . க்களின் நிலையை நினைத்து பரிதாபப்படுவதாக கூறியது குறித்த கேள்விக்கு , 20 தொகுதிகளிலும் அதிமுகவால் டெபாசிட் கூட பெற முடியாது . ஆர் . கே . நகர் தேர்தல் போல் தோல்வியடைவர் . மண்குதிரை யார் என்பதை எங்கு தேர்தல் நடந்தாலும் மக்கள் நிரூபிப்பார்கள் . பட்டாசு விவகாரம் குறித்து தமிழக அரசு விரைந்து நடவடிக்கை எடுக்க வேண்டும் . அமைச்சராக இருப்பதைத் தவிர ஜெயக்குமாருக்கு வேறு எந்த தகுதியும் இல்லை மண்குதிரை யார் என்பதை இனி வரும் அனைத்து தேர்தல்களிலும் மக்கள் நிரூபிப்பார்கள் டிடிவி தினகரன் கூறினார் .


ஆஸ்திரேலிய வீரர் பந்தை சேதப்படுத்திய விவகாரத்தை இங்கிலாந்து ரசிகர்கள் கிண்டல் செய்துள்ளனர் . அவர்களுடன் இணைந்து நியூசிலாந்து வீரர் டெய்லரும் கிண்டல் செய்த விவகாரம் பெரும் சலசலப்பை ஏற்படுத்தியுள்ளது . தென்னாப்பிருக்காவுக்கு எதிரான மூன்றாவது டெஸ்ட் போட்டியில் , ஆஸ்திரேலிய வீரர் பான்கிராஃப்ட் பந்தை சேதப்படுத்தினார் . இந்த விவகாரம் பூதாகரமாகியுள்ளது . இதன் எதிரொலியாக கேப்டன் பதவியை ஸ்மித்தும் துணை கேப்டன் பதவியை வார்னரும் இழந்துவிட்டனர் . அதுமட்டுமல்லாமல் , ஸ்மித் மற்றும் வார்னருக்கு ஓராண்டு தடையும் பான்கிராஃப்டுக்கு 9 மாதங்கள் தடையும் விதிக்கப்பட்டுள்ளது . அந்த அணியின் பயிற்சியாளர் டேரன் லீமெனும் , தென்னாப்பிரிக்காவுக்கு எதிராக நடந்துவரும் போட்டியுடன் பதவியை ராஜினாமா செய்வதாக அறிவித்துள்ளார் . இதனால் , ஓராண்டில் உலக கோப்பை வர உள்ள நிலையில் , கேப்டன் , துணை கேப்டன் , பயிற்சியாளரை இழந்து புது அணியை உருவாக்க வேண்டிய நிலையில் ஆஸ்திரேலிய அணி உள்ளது . இதனால் அந்த அணி பெரும் நெருக்கடியில் உள்ளது . பந்தை சேதப்படுத்திய விவகாரம் , ஆஸ்திரேலிய அணியின் நம்பகத்தன்மை மற்றும் நேர்மை மீதான கேள்விக்குறியை ஏற்படுத்தியுள்ளது . ஆனாலும் ஸ்மித் மற்றும் வார்னருக்கு ஆதரவாக கம்பீர் , அஸ்வின் உள்ளிட்ட சில வீரர்கள் குரல் கொடுத்தனர் . இந்நிலையில் , ஆஸ்திரேலிய அணிக்கு ஏற்பட்ட இந்த பெரும் தலைகுனிவை , அந்த அணியின் பரம எதிரியான இங்கிலாந்து ரசிகர்கள் கோலாகலமாக கொண்டாடி வருகின்றனர் . அந்தக் கொண்டாட்டம் ஓவல் மைதானத்தில் நடந்து வரும் இங்கிலாந்து - நியூசிலாந்து டெஸ்ட் போட்டியிலும் எதிரொலித்தது . ஆஸ்திரேலிய கிரிக்கெட் வீரர்களைப் போல் உடை அணிந்து வந்திருந்த பாரி ஆர்மி ரசிகர் குழுவினர் , கையில் ‘சான்ட் பேப்பர்’ ( பான்கிராப்ட் பந்தை சேதப்படுத்த பயன்படுத்தப்பட்ட அட்டை ) வைத்திருந்து தங்களை அடையாளப்படுத்தினார்கள் . ஆஸ்திரேலிய வீரர்களை கிண்டல் செய்தும் , அவர்களின் செயலை விமர்சனம் செய்து கோஷமிட்டும் இங்கிலாந்து ரசிகர்கள் கிண்டல் செய்தனர் . இதற்கிடையே மைதானத்தில் பீல்டிங்கில் ஈடுபட்டிருந்த நியூசிலாந்து வீரர் ரோஸ் டெய்லரிடம் ரசிகர்கள் ‘மஞ்சள் நிற சாண்ட் பேப்பரை’ கொடுத்து ஆட்டோகிராப் கேட்டனர் . அதில் ஆட்டோகிராஃப் போட்டதுடன் , அவர்களுடன் சேர்ந்து ஆஸ்திரேலிய வீரர்களை டெய்லர் கிண்டல் செய்துவிட்டுச் சென்றார் . ரோஸ் டெய்லரின் இந்த செயல் பெரும் விவாதத்திற்கு உள்ளாகியுள்ளது .


ஓராண்டுக்கு பிறகு ஒருநாள் அணியில் மீண்டும் இடம்பிடித்த ஜடேஜா , முதல் ஓவரிலேயே விக்கெட்டை வீழ்த்தி அசத்தினார் . ஆசிய கோப்பை தொடரின் சூப்பர் 4 சுற்றில் இந்தியா - வங்கதேசம் அணிகளுக்கு இடையேயான போட்டி நடந்துவருகிறது . டாஸ் வென்ற இந்திய அணி கேப்டன் ரோஹித் சர்மா பவுலிங் தேர்வு செய்ததால் , வங்கதேச அணி முதலில் பேட்டிங் ஆடிவருகிறது . இந்த போட்டியில் இந்திய அணி ஒரு மாற்றத்துடன் களமிறங்கியது . பாகிஸ்தானுக்கு எதிரான போட்டியில் காயமடைந்த ஹர்திக் பாண்டியாவிற்கு பதிலாக ஜடேஜா களமிறக்கப்பட்டுள்ளார் . கடந்த ஆண்டு நடந்த சாம்பியன்ஸ் டிராபியில் ஆடியதற்கு பிறகு கடந்த ஓராண்டுக்கும் மேலாக ஒருநாள் அணியில் சேர்க்கப்படாமல் இருந்த ஜடேஜா , இந்த போட்டியில் ஆடும் வாய்ப்பை பெற்றுள்ளார் . இங்கிலாந்துக்கு எதிரான கடைசி டெஸ்ட் போட்டியில் பேட்டிங் மற்றும் பவுலிங் என இரண்டிலுமே சிறப்பான பங்களிப்பை அளித்து , தேர்வாளர்களின் கவனத்தை மீண்டும் ஈர்த்து , ஒருநாள் அணிக்கு மீண்டும் வந்துள்ளார் . வங்கதேச அணியின் தொடக்க வீரர்கள் லிட்டன் தாஸ் மற்றும் ஷாண்டோ ஆகிய இருவரும் களமிறங்கினர் . இருவரும் புவனேஷ்வர் குமார் மற்றும் பும்ரா வீசிய முதல் நான்கு ஓவர்களை மிகவும் கவனமாக ஆடினர் . எனினும் புவனேஷ்வர் குமார் வீசிய 5வது ஓவரின் மூன்றாவது பந்தில் லிட்டன் தாஸ் கேதர் ஜாதவிடம் கேட்ச் கொடுத்து அவுட்டானார் . இதையடுத்து பும்ரா வீசிய அடுத்த ஓவரிலேயே ஷாண்டோவும் அவுட்டானார் . அதன்பிறகு அனுபவ வீரர் ஷாகிப் அல் ஹாசன் மற்றும் முஷ்ஃபிகுர் ரஹீம் ஆகிய இருவரும் ஜோடி சேர்ந்து அணியை சரிவிலிருந்து மீட்க முயன்றனர் . ஆனால் ஓராண்டுக்கு பிறகு கம்பேக் கொடுத்த ஜடேஜா , ஷாகிப்பை வீழ்த்தினார் . வங்கதேச இன்னிங்ஸின் 10வது ஓவரை வீச ஜடேஜாவை அழைத்தார் கேப்டன் ரோஹித் . முதல் பந்தில் சிங்கிள் கொடுத்த ஜடேஜா , இரண்டாவது பந்திலும் சிங்கிள் கொடுத்தார் . ஆனால் இரண்டாவது பந்து நோ பால் . அந்த ஃப்ரீஹிட்டை ஷாகிப் அல் ஹாசன் எதிர்கொண்டார் . ஆனால் அந்த பந்தில் ஷாகிப் ரன் அடிக்கவில்லை . ஆனால் அதுவும் நோ பால் என்பதால் இரண்டாவதாக கிடைத்த ஃப்ரீஹிட் வாய்ப்பை பயன்படுத்தி பவுண்டரி அடித்தார் ஷாகிப் . இதையடுத்து மூன்றாவது பந்திலும் பவுண்டரி அடித்தார் . தொடர்ந்து இரண்டு பவுண்டரிகள் அடித்த ஷாகிப் அல் ஹாசன் , தொடர்ச்சியாக மூன்றாவது பவுண்டரி அடிக்க ஆசைப்பட்டு தவானிடம் கேட்ச் கொடுத்து அவுட்டானார் . ஓராண்டுக்கு பிறகு ஒருநாள் போட்டிக்கான இந்திய அணியில் இடம்பெற்ற ஜடேஜா , அதை நன்கு பயன்படுத்தி தான் வீசிய முதல் ஓவரிலேயே விக்கெட்டை வீழ்த்தினார் . இதையடுத்து ஜடேஜா வீசிய 16வது ஓவரில் மிதுன் 9 ரன்களில் எல்பிடபிள்யூ ஆகி வெளியேறினார் . வங்கதேச அணி 4 விக்கெட்டுகளை இழந்து ஆடிவருகிறது . ஜடேஜா மட்டுமே இரண்டு விக்கெட்டுகளை வீழ்த்தியுள்ளார் .


அஜித் படங்கள் வரும்போது விஜய் ரசிகர்களும் , விஜய் படங்கள் வெளியாகும்போது அஜித் ரசிகர்களும் கழுவி கழுவி ஊற்றுவதுக் கொள்வது கால காலமாக உலகம் சந்தித்து வரும் பிரச்னை . விஸ்வாசம் படம் ரிலீசாக உள்ள நிலையில் அந்தக் கலகத்தை முன்னணி திரையரங்கம் ஆரம்பித்து வைத்து அதகளப்படுத்தி வருகிறது . அஜித் , விஜய் ரசிகர்களுக்குள்ளே நடக்கும் கருத்து மோதல் அவ்வப்போது இணையதளத்தை செம ஹாட்டாக்கி வருகிறது . அஜித் நடிப்பில் சிவா இயக்கத்தில் விஸ்வாசம் படம் பொங்கலுக்கு திரைக்கு வர உள்ளது . இந்தப்படத்தின் ப்ரோமோஷன் பணிகள் வேகமெடுத்து வருகின்றன . இந்நிலையில் தமிழகத்தில் மிக முக்கியமான திரையரங்கமான நெல்லையில் உள்ள ராம் சினிமாஸ் அடுத்த சரவெடியை கொளுத்திப் போட்டிருக்கிறது . பொதுவாக எப்போதும் அனைத்து நடிகர்களின் படங்களையும் கொண்டாடுவடு இந்தத் திரையரங்கத்தின் வழக்கம் . அதிலும் விஜய் படம் என்றால் ஒரு படி மேலே உயர்த்திப் பிடிக்கும் . இதனால் பலரும் இந்த திரையரங்க உரிமையாளரை விஜய் ரசிகர் என்று நம்பி வருகிறார்கள் . இந்த நிலையில் இன்று விஜய் நடித்த சர்கார் 50வது நாளுக்கு ராம் சினிமாஸ் டுவிட்டரில் வாழ்த்து தெரிவித்துள்ளது . அதற்கு கீழ் அஜித் ரசிகர் ஒருவர் சிரிப்பது போல் கமெண்ட் போட்டிருந்தார் . அதற்கு ராம் சினிமாஸ் ’நாயை எட்டி உதைக்கும் வடிவேலு கமெண்ட் போட்டுள்ளது . இது அஜித் ரசிகர்களை கோபப்படுத்த எரிச்சலான அவர்கள் தாறுமாறாய் கமெண்டுகளை போட்டு வருகின்றனர் . அதற்கு விஜய் ரசிகர்களும் பதிலடி கொடுத்து கமெண்டுகளை போட சூடாகி வருகிறது ட்விட்டர் தளம் .


இந்திய அணியில் விக்கெட் கீப்பர் பார்திவ் படேலுக்கு மீண்டும் வாய்ப்பளிக்கப்பட்டுள்ளது . தென்னாப்பிரிக்கா சென்றுள்ள இந்திய அணி , டெஸ்ட் , ஒருநாள் , டி20 ஆகிய தொடர்களில் விளையாடிவருகிறது . 3 போட்டிகள் கொண்ட டெஸ்ட் தொடரில் 1 - 0 என தென்னாப்பிரிக்கா முன்னிலை வகிக்கிறது . கேப்டவுனில் நடந்த முதல் டெஸ்டில் , இந்திய பந்துவீச்சாளர்கள் சிறப்பாக தங்களது பங்களிப்பை அளித்தனர் . ஆனால் , பேட்ஸ்மேன்களின் சொதப்பலால் , தோல்வியடைந்தோம் . இரு இன்னிங்ஸ்களிலும் சேர்த்தே 400 ரன்களைக் கூட இந்திய அணி எடுக்கவில்லை . 208 என்ற எளிய இலக்கை எட்ட முடியாமல் , 72 ரன்கள் வித்தியாசத்தில் இந்திய அணி தோல்வியை தழுவியது . இரண்டாவது டெஸ்ட் போட்டி செஞ்சூரியனில் நடந்து வருகிறது . இந்த போட்டியில் விளையாடும் இந்திய அணியில் மூன்று மாற்றங்கள் செய்யப்பட்டுள்ளன . கடந்த போட்டியின் இரண்டு இன்னிங்ஸ்களிலும் சோபிக்க தவறிய ஷிகர் தவன் மற்றும் விக்கெட் கீப்பர் சஹா ஆகிய இருவருக்கும் இந்த போட்டியில் இடமளிக்கப்படவில்லை . அவர்களுக்கு பதிலாக லோகேஷ் ராகுலும் விக்கெட் கீப்பர் பார்திவ் படேலும் அணியில் சேர்க்கப்பட்டுள்ளனர் . நீண்ட இடைவெளிக்கு பிறகு இந்திய அணியில் பார்திவ் படேல் மீண்டும் இடம் பிடித்துள்ளார் . அதேபோல , வேகப்பந்து வீச்சாளர் புவனேஷ்வர் குமாருக்கு பதிலாக இஷாந்த் சர்மா சேர்க்கப்பட்டுள்ளார் . இந்திய அணியின் இந்த முயற்சி பலனளிக்குமா என்பதை ஆட்டத்தின் முடிவில் தான் அறிய வேண்டும் .


நீட்டிய இடத்தில் கையெழுதுப் போட்டோம் . . அவங்க என்ன சொன்னாலும் தலையாட்டினோம்…122 எம்எல்ஏக்களும் இப்ப கொத்தடிமைகள் தான் என சூலூர் எம்எல்ஏ கொளுத்திப் போட்டுள்ளார் . கோவை மாவட்டம் சூலூர் தொகுதி அதிமுக எம்எல்ஏ கனகராஜ் நேற்று செய்தியாளர்களிடம் பேசினார் . அப்போது கொடநாடு எஸ்டேட்டில் நடந்த கொலையில் ஆட்சிக்கும் , கட்சிக்கும் கெட்ட பெயர் ஏற்பட்டுள்ளது . என்றும் , எடப்பாடி அரசின் கவனக்குறைவே இதற்கு காரணம் என்றும் தெரிவித்தார் . எடப்பாடி அணியுடன் இணைவதற்கு ஓபிஎஸ் ஆர்வமாக உள்ளார் ஆனால் ஓபிஎஸ்சுடன் இருக்கும் பதவியில் இல்லாத சில முன்னாள் எம்எல்ஏக்களும் , அமைச்சர்களும் தான் , இரு அணியும் இணைவதற்கு பெரிய தடையாக உள்ளனர் என கனகராஜ் கூறினார் . சசிகலாவையும் , தினகரனையும் எடப்பாடி அணியினர் அனைவரும் கும்பிட்டார்கள் . சசிகலாவை முதலமைச்சராக்க வேண்டும் என்று எந்த எம்எல்ஏவும் சொன்னதில்லை , அதே போல் தற்போது அவரை கட்சியை விட்டு நீக்க வேண்டும் என்றும் அவர் தெரிவித்தார் . தினகரனுக்கு ஆர் . கே . நகர் தொகுதியில் சீட் தருவதற்கும் எம்எல்ஏக்களிம் கேட்கவில்லை என்று கூறிய கனகராஜ் . 122 எம்எல்ஏக்களில் நானும் ஒருவனாக உட்கார்ந்திருந்தேன் . எல்லாவற்றும் கையெழுத்து போட சொன்னார்கள் , போட்டோம் . இப்போது எடப்பாடி அணி சசிகலாவையும் , தினகரனையும் கட்சியை விட்டு நீக்க வேண்டும் என்கிறார்கள் என விரக்தியாக தெரிவித்தார் . அவர்களை ஏன் கட்சியில் சேர்த்தீர்கள் ; இப்பொழுது ஏன் நீக்குகிறீர்கள் ' என்று எங்களைக் கேட்டால் அதற்கு சரியான பதில் அளிப்போம் , ஆனால் எங்களிடம் எதுவும் கேட்பதில்லை என கூறினார் . அவரவர்களுக்கு சாதகமாக ஒரு குரூப் செயல்படுகிறது . 122 எம் . எல் . ஏ . க்களும் வேறு வழியில்லாமல் அவர்களுக்கு கொத்தடிமைகளாக இருக்கும் சூழ்நிலை தான் உள்ளது என கனகராஜ் அதிர்ச்சி தகவல்களை வெளியிட்டார் .


கடந்த இரண்டு தினங்களை சமூக வலைத்தளத்தில் ஏ . ஆர் . ரஹ்மான் பதிவிட்ட ஒரு பதிவை தான் பலர் புகழ்ந்து தள்ளி வருகிறார்கள் . இதற்கு காரணம் . . . அவர் எப்போதும் திறமைக்கு மதிப்பு கொடுப்பவர் என்பதை மீண்டும் நிரூபித்தது தான் காரணம் . ஆந்திர மாநிலம் கிழக்கு கோதாவரி மாவட்டம் வடிசலேறு பகுதியை சேர்ந்த பெண் பேபி . இவர் , அப்பகுதி அவ்வப்போது தனக்கு தோன்றும் பாடல்களை எல்லாம் பாடி வந்துள்ளார் . இவரின் இனிமையான குரலுக்கு அந்த கிராமத்தில் உள்ள பலர் அடிமையும் கூட . அந்த வகையில் இவர் சமீபத்தில் ஏ . ஆர் . ரஹ்மான் இசையில் வெளிவந்த ' என்னவளே ' பாடலை தெலுங்கில் பாடியுள்ளார் . அப்போது பேபி பாடிய பாடலை ஒருவர் வீடியோவாக எடுத்து அதனை சமூக வலைத்தளத்தில் வெளியிட்டுள்ளார் . இந்த பதிவை கண்ட ஏ . ஆர் . ரஹ்மான் அவருடைய முகநூல் பக்கத்தில் இதனை பதிவு செய்தார் . இதனால் பேபியின் பாடல் மேலும் பிரபலமானது . தற்போது அவர் பாடுவதை பார்த்த தெலுங்கு திரைப்பட இசையமைப்பாளர் கோடேஸ்வர ராவ் , பேபிக்கு திரைப்படத்தில் பாட வாய்ப்பு தந்துள்ளதாக கூறப்படுகிறது . இதனால் இந்த கிராமத்து பெண்ணின் வாழ்வில் அதிர்ஷம் தேடி வந்துள்ளது . விரைவில் இந்த பெண் ஏ . ஆர் . ரஹ்மான் இசையில் கூட வாய்ப்பு இருப்பதாக ரசிகர்கள் பலர் தங்களுடைய கருத்தை தெரிவித்து வருகிறார்கள் . . . இது உண்மையாகுமா என பொறுத்திருந்து தான் பார்க்கவேண்டும் .


ஆசிய கோப்பையில் இலங்கையை வீழ்த்தி ஆஃப்கானிஸ்தான் பெற்ற வெற்றி , அபாரமான வெற்றியாகும் . இந்த வெற்றியின் மூலம் இந்தியா , பாகிஸ்தான் போன்ற மிகப்பெரிய அணிகள் இதுவரை செய்யாத சாதனையை ஆஃப்கானிஸ்தான் செய்துள்ளது . 14வது ஆசிய கோப்பை ஐக்கிய அரபு எமிரேட்ஸில் நடந்துவருகிறது . இதில் பி பிரிவில் இடம்பெற்றிருந்த இலங்கை அணி , வங்கதேசம் மற்றும் ஆஃப்கானிஸ்தான் ஆகிய இரு அணிகளுக்கு எதிராகவும் தோல்வியை தழுவி தொடரிலிருந்து வெளியேறியுள்ளது . இந்த இரு போட்டிகளிலுமே இலங்கை அணியின் பவுலர்கள் ஓரளவிற்கு சிறப்பாக செயல்பட்டனர் . ஆனால் இரண்டு போட்டிகளிலுமே பேட்ஸ்மேன்கள் படுமோசமாக சொதப்பினர் . வங்கதேசத்துக்கு எதிராக 124 ரன்களிலில் ஆல் அவுட்டான இலங்கை , ஆஃப்கானிஸ்தானுக்கு எதிராக 250 ரன்கள் என்ற இலக்கை விரட்டி வெறும் 158 ரன்களுக்கு ஆல் அவுட்டானது . அதனால் ஆஃப்கானிஸ்தான் அணி 91 ரன்கள் வித்தியாசத்தில் அபார வெற்றி பெற்றது . அனுபவம் வாய்ந்த சர்வதேச அணியான இலங்கை , ஆஃப்கானிஸ்தானிடம் தோல்வியை தழுவியிருப்பது , அந்நாட்டு கிரிக்கெட் ரசிகர்களுக்கு பெரும் அதிர்ச்சியாக அமைந்துள்ளது . அதுவும் சாதாரண தோல்வியல்ல ; படுதோல்வி . இலங்கையை 91 ரன்கள் வித்தியாசத்தில் வீழ்த்தியதன்மூலம் புதிய சாதனையை நிகழ்த்தியுள்ளது ஆஃப்கானிஸ்தான் அணி . அதாவது ஆசிய கோப்பை தொடரில் இலங்கையை அதிக ரன்கள் வித்தியாசத்தில் வீழ்த்திய அணிகளின் பட்டியலில் ஆஃப்கானிஸ்தான் இரண்டாமிடத்தில் உள்ளது . கடந்த போட்டியில் 137 ரன்கள் வித்தியாசத்தில் வீழ்த்திய வங்கதேசம் முதலிடத்தில் உள்ளது . 81 ரன்கள் வித்தியாசத்தில் வீழ்த்தி பாகிஸ்தான் மற்றும் இந்தியா ஆகிய இரு அணிகளும் முறையே மூன்றாவது மற்றும் நான்காவது இடத்தில் உள்ளன . இந்தியா , பாகிஸ்தான் போன்ற வலுவான முன்னணி அணிகளே இலங்கையை இதுவரை ஆசிய கோப்பையில் இவ்வளவு பெரிய வித்தியாசத்தில் வீழ்த்தியதில்லை . முதலிரண்டு இடங்களுமே இந்த தொடரில் தான் எட்டப்பட்டுள்ளன என்பதன் அடிப்படையில் , தற்போதைய இலங்கை அணி பலகீனமாக இருப்பதை அறியமுடிகிறது .


மத்திய அரசுடன் இணக்கமாக இருப்பதால் , மாநிலத்திற்கான உரிமையை இழப்பதாக அர்த்தமில்லை . மாநில உரிமையை இழக்கும் பேச்சுக்கே இடமில்லை என அமைச்சர் ஜெயக்குமார் தெரிவித்துள்ளார் . காவிரி மேலாண்மை வாரியம் அமைக்க உச்சநீதிமன்றம் விதித்த கெடு நேற்றுடன் முடிந்தது . ஆனால் வாரியம் அமைக்கப்படவில்லை . இதையடுத்து மத்திய அரசுக்கு எதிராக நீதிமன்ற அவமதிப்பு வழக்கு தொடர தமிழக அரசு முடிவு செய்துள்ளது . இந்நிலையில் , சென்னையில் செய்தியாளர்களிடம் பேசிய அமைச்சர் ஜெயக்குமார் , தமிழக அரசு சார்பில் மத்திய அரசுக்கு அதிகபட்ச அழுத்தம் கொடுக்கப்பட்டது . நாடாளுமன்றம் முற்றிலுமாக முடக்கப்பட்டது . போதுமான அழுத்தம் கொடுக்கப்பட்டும் காவிரி மேலாண்மை வாரியம் அமைக்கப்படவில்லை . தமிழக அரசு எந்த மாதிரியான நடவடிக்கை எடுத்தாலும் , எதிர்க்கட்சி என்ற முறையில் திமுக குற்றம்தான் சுமத்தும் என ஜெயக்குமார் தெரிவித்தார் . 17 ஆண்டுகள் மத்திய ஆட்சியில் அங்கம் வகித்த திமுக நினைத்திருந்தால் , காவிரி விவகாரத்திற்கு தீர்வு கண்டிருக்க முடியும் . ஆனால் எந்தவொரு சூழலிலும் மத்திய அரசுக்கு அளித்த ஆதரவை வாபஸ் பெறவில்லை . ஆனால் தற்போது தமிழக அரசு சட்ட போராட்டம் நடத்தி கொண்டிருக்கும் வேளையில் , அரசியல் செய்வதற்காக குற்றச்சாட்டுகளை முன்வைக்கின்றனர் என்றார் . மேலும் மாநில நலனுக்காகவே மத்திய அரசுடன் மாநில அரசு இணக்கமாக இருக்கிறது . அந்த இணக்கத்திற்காக மாநில உரிமைகளை இழக்கும் பேச்சுக்கே இடமில்லை . இந்த விவகாரத்தில் உச்சநீதிமன்றத்தை நாடுவோம் என ஜெயக்குமார் தெரிவித்தார் .


ஆஸ்திரேலியாவுக்கு எதிரான டெஸ்ட் தொடரில் அந்த அணியை வீழ்த்துவதற்காக இந்திய பவுலர்கள் தீவிர பயிற்சிகளை மேற்கொண்டு வருகின்றனர் . டெஸ்ட் கிரிக்கெட்டில் ஐசிசி தரவரிசை பட்டியலில் நம்பர் 1 அணியாக இருந்தும் , தொடர்ச்சியாக வெளிநாடுகளில் இந்திய அணி தோல்வியை சந்தித்துவருகிறது . தென்னாப்பிரிக்கா , இங்கிலாந்து ஆகிய நாடுகளில் டெஸ்ட் தொடர்களை இழந்துள்ளது . எனவே ஆஸ்திரேலியாவிற்கு எதிரான டெஸ்ட் தொடர் இந்திய அணிக்கு மிக முக்கியமான ஒன்று . வெஸ்ட் இண்டீஸ் தொடர் முடிந்துவிட்ட நிலையில் , இந்திய அணி ஆஸ்திரேலியாவுக்கு சுற்றுப்பயணம் மேற்கொள்ள உள்ளது . அடுத்த மாதம் டெஸ்ட் தொடர் தொடங்குகிறது . ஆஸ்திரேலியாவுக்கு எதிரான டெஸ்ட் தொடரை வெல்லும் முனைப்பில் இந்திய அணி உள்ளது . தற்போதைய இந்திய அணி பேட்டிங்கில் மட்டுமல்லாமல் பவுலிங்கிலும் சிறந்த அணியாக உள்ளது . இதுவரை இல்லாத அளவிற்கு இந்திய அணி மிகச்சிறந்த வேகப்பந்து வீச்சு யூனிட்டை பெற்றுள்ளது . புவனேஷ்வர் குமார் , பும்ரா , இஷாந்த் சர்மா , உமேஷ் யாதவ் , ஷமி என இந்திய அணி மிகச்சிறந்த வேகப்பந்து வீச்சாளர்களை கொண்டுள்ளது . எனவே ஆஸ்திரேலிய அணிக்கு நெருக்கடி கொடுக்கக்கூடிய அனைத்து சக்திகளும் இந்திய அணியிடத்தில் உள்ளது . மேலும் அந்த அணியில் ஸ்டீவ் ஸ்மித் மற்றும் டேவிட் வார்னர் இல்லாதது இந்திய அணிக்கு கூடுதல் பலம் . பந்தை சேதப்படுத்தி விவகாரத்தில் இருவருக்கும் தடை விதிக்கப்பட்டு ஆடமால் இருப்பதால் , அந்த அணி தொடர் தோல்விகளை சந்தித்து பரிதாபமான நிலையில் உள்ளது . எனவே சரிவிலிருந்து மீள , இந்திய தொடருக்கு முன்னதாக ஸ்மித் மற்றும் வார்னரின் தடையை திரும்பப்பெறுவது குறித்து அந்நாட்டு கிரிக்கெட் வாரியம் பரிசீலித்து வருகிறது . ஸ்மித் , வார்னர் இருந்தாலும் இல்லாவிட்டாலும் அந்த அணியை சாதாரணமாக எடை போட இந்திய அணி தயாராக இல்லை . ஆஸ்திரேலியாவுக்கு எதிராக சிறப்பாக செயல்பட இந்திய பவுலர்கள் தீவிர பயிற்சிகளை மேற்கொண்டு வருகின்றனர் . இங்கிலாந்துக்கு எதிரான தொடரிலும் கூட பேட்ஸ்மேன்கள் சொதப்பியதால்தான் இந்திய அணி தொடரை இழந்ததே தவிர , பவுலர்களால் அல்ல . ஷமி , உமேஷ் , இஷாந்த் என அனைவருமே சிறப்பாகவே செயல்பட்டனர் . இந்நிலையில் ரஞ்சி டிராபியில் ஆடிவரும் ஷமி , ஆஸ்திரேலிய தொடருக்கு தயாராகிவருவது குறித்து பேட்டியளித்துள்ளார் . அப்போது பேசிய ஷமி , வேகப்பந்து யூனிட்டாக இங்கிலாந்தில் நாங்கள் சிறப்பாகவே செயல்பட்டோம் . ஆஸ்திரேலியாவிலும் சிறப்பாகவே செயல்படுவோம் . ஆஸ்திரேலிய தொடருக்காக வீடியோக்களை பார்த்து தீவிர பயிற்சியில் ஈடுபட்டு வருகிறோம் . ஆஸ்திரேலிய வீரர்களுக்கு எந்தமாதிரியான பந்துகளை வீசவேண்டும் என்பதற்காக வீடியோக்களை பார்த்து பயிற்சிகளை மேற்கொண்டுவருகிறோம் . சரியான லைன் மற்றும் லெந்த்தில் பந்துவீச தீவிர பயிற்சி எடுத்துவருகிறோம் . ஸ்மித்தும் வார்னரும் இல்லையென்றால் அது சற்று பலவீனமான அணிதான் . எனினும் எங்கள் திட்டத்தை சிறப்பாக செயல்படுத்துவோம் . ஜெயிப்பதும் தோற்பதும் அதிர்ஷ்டத்தையும் சார்ந்த விஷயம் . அதனால் அதைப்பற்றி கவலைப்படவில்லை . 100 சதவிகிதம் சிறந்த ஆட்டத்தை வெளிப்படுத்துவோம் என்று ஷமி தெரிவித்துள்ளார் .


கன்னியாகுமரி மாவட்டத்தில் ஓகி புயலால் ஏற்பட்டுள்ள பாதிப்பு முழுவதையும் அரசு கூற வேண்டும் எனவும் மத்திய அரசிடம் கோரியுள்ள ரூ . 13 , 520 கோடி புயல் நிவாரண நிதியையும் அரசு பெறவேண்டும் எனவும் திமுக செயல்தலைவர் மு . க ஸ்டாலின் தெரிவித்துள்ளார் . கடந்த மாதம் 30 ஆம் தேதி கன்னியாக்குமரி மற்றும் கேரளாவில் ஓகி புயல் காரணமாக பெரு சேதம் ஏற்பட்டது . இதனால் கன்னியாகுமரி மாவட்டத்தில் மரங்கள் , மின்கம்பங்கள் சாய்ந்ததால் பெரும்பாலான பகுதிகள் இருளில் மூழ்கியது . இதில் விசைப்படகுகள் மூலம் ஆழ் கடலுக்குள் பல நாட்களுக்கு முன்பே கடலுக்கு மீன்பிடிக்கச் சென்ற மீனவர்கள் பலர் மாயமாயினர் . இதனால் அந்த மீனவ குடும்பத்தினர் மீனவர்கள் நிலைமை என்ன என்பது தெரியாமல் பதட்டமடைந்தனர் . மீனவர்களை மீட்டு தருமாறு தமிழக அரசிடம் கோரிக்கையும் விடுத்து வந்தனர் . இதையடுத்து ஓகி புயலில் சிக்கி பல்வேறு மாநிலங்களில் கரை ஒதுங்கியுள்ள மீனவர்களை மீட்டு தமிழகம் கொண்டுவரும் பணிகள் நடைபெற்றன . இந்நிலையில் , ஓகி புயலால் பாதிக்கப்பட்ட குமரி மாவட்டத்தில் பிரதமர் மோடி நேரில் ஆய்வு செய்தார் . ஓகி புயலால் கடுமையான பாதிப்புகளையும் இழப்புகளையும் சந்தித்திருக்கும் மீனவர்கள் மற்றும் விவசாய பிரதிநிதிகளிடம் கோரிக்கைகளை பிரதமர் மோடி கேட்டறிந்தார் . இதனிடையே ஓகி புயலால் குமரி மாவட்டத்தில் ஏற்பட்ட இழப்புகள் குறித்து பிரதமர் மோடியிடம் முதல்வர் பழனிசாமி விளக்கிக் கூறினார் . ஓகி புயலால் பாதிக்கப்பட்ட குமரி மாவட்டத்தில் சீரமைப்புப் பணிகளை மேற்கொள்வது , நிவாரணம் வழங்குவது உள்ளிட்ட பணிகளை மேற்கொள்வதற்கு நிவாரண நிதியாக மத்திய அரசு 4047 கோடி ரூபாய் வழங்க வேண்டும் என முதல்வர் பழனிசாமி பிரதமரிடம் கோரிக்கை விடுத்திருந்தார் . மேலும் இதுகுறித்து அறிக்கை வெளியிட்ட மத்திய அரசு தமிழகத்தில் 400 , கேரளாவில் 261 மீனவர்கள் மாயமாகி உள்ளதாக அறிவித்துள்ளது . மொத்தம் 661 மீனவர்களை கரை திரும்பவில்லை என மத்திய அரசு அதிகாரப்பூர்வமாக அறிவித்துள்ளது . இந்நிலையில் , குமரி மாவட்டத்தில் ஓகி புயலால் ஏற்பட்டுள்ள பாதிப்பு முழுவதையும் அரசு கூற வேண்டும் எனவும் மத்திய அரசிடம் கோரியுள்ள ரூ . 13 , 520 கோடி புயல் நிவாரண நிதியையும் அரசு பெறவேண்டும் எனவும் திமுக செயல்தலைவர் மு . க ஸ்டாலின் தெரிவித்துள்ளார் .


மகளிர் ஹாக்கியில் , இந்தியா - தென் கொரியா அணிகள் மோதிய 5 - வது மற்றும் கடைசி ஆட்டம் 1 - 1 என்ற கோல் கணக்கில் சமன்ன் ஆனது . மகளிர் ஹாக்கி போட்டி சியோலில் நேற்று நடைபெற்றது . இதன் கடைசி ஆட்டத்தில் இந்தியாவின் சார்பில் வந்தனா கட்டாரியா கோலடிக்க , தென் கொரிய தரப்பில் போமி கிம் கோலடித்து ஆட்டத்தை சமன் செய்தார் . தொடக்கத்தில் இரு அணிகளுமே பொறுமையான ஆட்டத்தை வெளிப்படுத்தின . பெரும்பாலும் அவை தடுப்பாட்டை வெளிப்படுத்தியதே தவிர , கோல் போஸ்ட்டை நோக்கி அதிகம் முன்னேறவில்லை . இந்த நிலையில் , 2 - வது 15 நிமிட ஆட்டத்தில் தென் கொரியா சற்று முன்னேறி ஆடத் தொடங்கியது . அதன் பலனாக அந்த அணிக்கு 2 பெனால்டி கார்னர் வாய்ப்புகள் கிடைத்தாலும் , இந்திய கோல்கீப்பர் ரஜனி எடிமர்பு அதை திறமையாகத் தடுத்தார் . இவ்வாறாக முதல் பாதி ஆட்டம் கோல் இன்றி முடிந்தது . பின்னர் தொடங்கிய 2 - வது பாதியில் இந்தியாவுக்கு 41 - வது நிமிடத்தில் முதல் பெனால்டி வாய்ப்பு கிடைத்தது . எனினும் , அந்த வாய்ப்பில் கோல் போஸ்டை நோக்கி இந்தியா அடித்த பந்து , தென் கொரிய கோல்கீப்பர் மிஜின் ஹானின் தடுப்பில் தஞ்சமடைந்தது . கடைசி 15 நிமிடத்தில் இரு அணிகளுமே ஆக்ரோஷமாக ஆட , இந்தியா 48 - ஆவது நிமிடத்தில் கோலடித்தது . கேப்டன் ராணி ராம்பால் பாஸ் செய்த பந்தை அருமையாகக் கடத்திச் சென்று ஃபீல்டு கோலடித்தார் வந்தனா கட்டாரியா . எனினும் , இந்தியாவின் மகிழ்ச்சியை நீடிக்க விடாத தென் கொரியா , 50 - வது நிமிடத்தில் போமி கிம் மூலமாக தனது கோலை எட்டியது . எஞ்சிய நேரத்தில் இரு அணிகளுக்குமே கோல் வாய்ப்பு கிடைக்காததால் , ஆட்டம் 1 - 1 என்ற கணக்கில் சமன் ஆனது . மொத்தம் 5 ஆட்டங்கள் கொண்ட இந்தத் தொடரை இந்தியா 3 - 1 என்ற கணக்கில் ஏற்கெனவே கைப்பற்றியிருந்தது என்பது குறிப்பிடத்தக்கது .


தன்னாலும் தினேஷ் கார்த்திக்காலும் தான் தோனிக்கு இந்திய அணியில் இடம் கிடைத்ததாக பார்திவ் படேல் தெரிவித்துள்ளார் . இந்திய அணியின் அசைக்க முடியாத சக்தியாக திகழ்கிறார் தோனி . விக்கெட் கீப்பர் , பேட்ஸ்மேனாக இந்திய அணியில் கடந்த 2004ம் ஆண்டு அறிமுகமாகி தனது திறமையாலும் கடும் உழைப்பாலும் அணியின் கேப்டனானார் . இந்திய அணிக்கு மூன்று விதமான சாம்பியன்ஷிப்பையும் வென்று கொடுத்த தோனி , கேப்டன் பதவியிலிருந்து விலகி அணியில் ஆடிவருகிறார் . இந்திய கிரிக்கெட் வரலாற்றில் தோனிக்கு மிகப்பெரிய இடம் இருக்கிறது . தோனியின் வளர்ச்சி சாதாரணமானதல்ல . அவரது திறமையாலும் கடும் உழைப்பாலும் கிடைத்தது . தோனி இந்திய அணியில் அறிமுகமான காலக்கட்டத்தில் பார்திவ் படேல் , தினேஷ் கார்த்திக் போன்ற விக்கெட் கீப்பர்கள் இருந்தார்கள் . எனினும் அவர்கள் தங்களை நிரூபிக்க தவறிவிட்டனர் . ஆனால் கிடைத்த வாய்ப்பை சரியாக பயன்படுத்தி கொண்ட தோனி , அணியில் நிரந்தர இடம் பிடித்தார் . படிப்படியாக வளர்ந்து இன்று , இந்திய அணியின் மாபெரும் சக்தியாக திகழ்கிறார் . கடந்த 2014ம் ஆண்டு டெஸ்ட் கிரிக்கெட்டிலிருந்து ஓய்வு பெற்ற தோனி , ஒருநாள் மற்றும் டி20 போட்டிகளில் ஆடிவருகிறார் . தோனி அணியிலிருந்து விலகினால் தான் மற்ற விக்கெட் கீப்பர்களுக்கு வாய்ப்பு என்ற நிலைதான் தற்போது உள்ளது . தற்போதும் கூட தோனி விலகிய பிறகு இஷான் கிஷான் , சஞ்சு சாம்சன் , ரிஷப் பண்ட் என திறமையான வீரர்கள் வரிசைகட்டி நிற்பதால் , தோனியிடம் வாய்ப்பை இழந்த வீரர்களுக்கு மீண்டும் வாய்ப்பு கிடைப்பது சந்தேகம்தான் . தோனி கிரிக்கெட்டிற்குள் நுழைந்த காலத்தில் அவருக்கு போட்டியாக இருந்து வாய்ப்பை இழந்தவர்களில் தினேஷ் கார்த்திக்கும் ஒருவர் . இதுதொடர்பாக அண்மையில் கருத்து தெரிவித்திருந்த தினேஷ் கார்த்திக் , எனது வாய்ப்பை சாதாரண ஒரு ஆளிடம் நான் இழக்கவில்லை . தோனி என்ற சிறந்த வீரரிடமே இழந்துள்ளேன் என நெகிழ்ச்சியுடன் தெரிவித்தார் . இந்நிலையில் பிரேக்ஃபாஸ்ட் வித் சாம்பியன்ஸ் நிகழ்ச்சியில் கலந்துகொண்ட பார்திவ் படேல் , இதுதொடர்பாக பேசும்போது , தோனியிடம் நான் வாய்ப்பை இழந்ததால் , நான் பிறந்த ஆண்டு சரியில்லை என சிலர் கூறுகிறார்கள் . சில ஆண்டுகள் முன்போ அல்லது சில ஆண்டுகள் பின்னரோ நான் பிறந்திருந்தால் இந்திய அணியில் இடம் கிடைத்திருக்கும் என்று கூறுகிறார்கள் . உண்மையை சொல்ல வேண்டுமென்றால் , நான் , தினேஷ் கார்த்திக் ஆகியோரெல்லாம் தோனிக்கு முன்னரே கிரிக்கெட் விளையாடி பயிற்சி பெற்றவர்கள் . ஆனால் எங்களுக்கு கிடைத்த வாய்ப்பை சரியாக பயன்படுத்தி எங்களது திறமையை நிரூபிக்க தவறிவிட்டோம் . அதனால்தான் தோனிக்கு வாய்ப்பு கிடைத்தது . ஆனால் தோனி திறமையை நிரூபித்து , அணியில் நிரந்தர இடம்பிடித்தார் . நாங்கள் நன்றாக விளையாடி இருந்தால் , தோனியால் முதலிடத்தை பிடித்திருக்க முடியாது . தோனி சிறந்த வீரர் , ஜாம்பவான் . தோனி அளவுக்கு நாங்கள் சிறப்பாக விளையாடவில்லை என்பதுதான் உண்மை . தோனியின் வெற்றிக்கு நாங்கள் தான் காரணம் . நாங்கள் இல்லாமல் தோனியின் வெற்றி இல்லை என பார்திவ் படேல் தெரிவித்தார் .


இயக்குனர் ஹரி இயக்கத்தில் கடந்த 2003 ஆம் ஆண்டு வெளியாகி மிகபெரிய வெற்றி பெற்ற திரைப்படம் ' சாமி ' . இந்த படத்தில் விக்ரமுக்கு ஜோடியாக திரிஷா நடித்திருந்தார் . துணிச்சலான போலீஸ் அதிகாரியாக நடித்து பலரது பாராட்டுக்களையும் பெற்றார் விக்ரம் . தற்போது இந்த படத்தின் இரண்டாவது பாகத்தை விக்ரமை வைத்தே இயக்கி வருகிறார் ஹரி . இதில் விக்ரமுக்கு ஜோடியாக கீர்த்தி சுரேஷ் நடித்து வருகிறார் . தற்போது இந்த படத்தின் புகைப்படங்கள் வெளியாகியுள்ளது . இதில் விக்ரம் வீரமான போலிஸ் அதிகாரி உள்ளிட்ட பல்வேறு வேடங்களில் பிரதிபலித்துள்ளார் . புகைப்படங்கள் இதோ . . .


2019 உலக கோப்பையில் தோனி ஆடுவது குறித்து சச்சின் டெண்டுல்கர் கருத்து தெரிவித்துள்ளார் . 28 ஆண்டுகளுக்கு பிறகு இந்திய அணிக்கு 2011ம் ஆண்டு உலக கோப்பையை வென்று கொடுத்த கேப்டன் தோனி . தற்போது கேப்டன்சியிலிருந்து விலகி ஒரு வீரராக ஆடிவரும் தோனி , 2019 உலக கோப்பையில் ஆட வேண்டுமா என்ற விவாதம் எழ தொடங்கியுள்ளது . உலக கோப்பையை வென்று கொடுத்த தோனி , அடுத்த உலக கோப்பையில் ஆடுவது குறித்த விவாதம் எழுந்துள்ளது துரதிர்ஷ்டவசமானது தான் . எனினும் தோனியின் வயதையும் இங்கிலாந்துக்கு எதிரான அவரது மந்தமான பேட்டிங்கையும் சுட்டிக்காட்டி விமர்சனங்கள் முன்வைக்கப்படுகின்றன . எனினும் 2019 உலக கோப்பையில் தோனி கண்டிப்பாக ஆடுவார் என்பதே அணியின் பயிற்சியாளர் ரவி சாஸ்திரி மற்றும் கேப்டன் விராட் கோலியின் நிலைப்பாடாக உள்ளது . மேலும் தோனியின் அனுபவ அறிவு உலக கோப்பைக்கு தேவை என்பதன் அடிப்படையில் , அவர் உலக கோப்பை வரை ஆடுவது அவசியம் என முன்னாள் கேப்டன் கங்குலி ஆலோசனை தெரிவித்துள்ளார் . இந்நிலையில் , 2019 உலக கோப்பை வரை தோனி ஆட வேண்டுமா ? என்ற கேள்விக்கு மாஸ்டர் பிளாஸ்டர் சச்சின் டெண்டுல்கர் பதிலளித்துள்ளார் . இதுதொடர்பாக பேசிய சச்சின் டெண்டுல்கர் , 2019 உலக கோப்பை வரை ஆடுவது என்பது தோனி என்ன நினைக்கிறார் என்பதை பொறுத்ததே . அணியின் கேப்டன் விராட் கோலியும் பயிற்சியாளர் ரவி சாஸ்திரியும் என்ன திட்டங்கள் வைத்திருக்கிறார்கள் என்பது குறித்து எனக்கு தெரியாது என சச்சின் டெண்டுல்கர் பதிலளித்துள்ளார் .


இந்தியன் சூப்பர் லீக் ( ஐஎஸ்எல் ) கால்பந்தாட்டத்தில் சென்னையின் எஃப்சி - எஃப்சி கோவா அணிகள் மோதும் அரையிறுதியின் முதல் பகுதி ஆட்டம் சனிக்கிழமை நடைபெறுகிறது . சென்னை அணி மொத்தம் 18 லீக் ஆட்டங்களில் ஆடி 9 வெற்றி , 4 தோல்வி , 5 டிரா என 32 புள்ளிகளுடன் , பட்டியலில் 2 - வது இடத்தில் உள்ளது . கோவா அணி 9 வெற்றி , 6 தோல்வி , 3 டிராவுடன் 30 புள்ளிகளோடு 3 - வது இடத்தில் இருக்கிறது . இந்த இரண்டு அணிகளுமே லீக் சுற்றில் இருமுறை சந்தித்துள்ளன . சென்னையில் முதலில் மோதிய ஆட்டத்தில் கோவா 3 - 2 என்ற கணக்கில் வென்றது . அடுத்து கோவாவில் நடைபெற்ற ஆட்டத்தில் சென்னை 1 - 0 என்ற கணக்கில் வென்று பதிலடி கொடுத்தது . மொத்தமாக இந்த அணிகள் 9 முறை மோதிக் கொண்டதில் , சென்னை 5 வெற்றியையும் , கோவா 4 வெற்றியையும் பதிவு செய்துள்ளன . இந்த சீசனில் சென்னை அணியைப் பொருத்த வரையில் லீக் ஆட்டத்தில் 24 கோல்கள் அடித்துள்ளது . ஆனால் , கோவா 42 கோல்கள் அடித்துள்ளது . இதுகுறித்து அணியின் நட்சத்திர வீரர் ஜேஜே , " தாக்குதல் ஆட்ட வீரர்களால் கோல் அடிக்க இயலாத சூழலில் , களத்தில் இருக்கும் ஹென்றிக் , தனபால் , இனிகோ , மெயில்சன் உள்ளிட்ட வீரர்களும் முன்னேறிச் சென்று கோலடிக்கின்றனர் . இதற்கு நல்ல உடல்தகுதியும் , மனத் தைரியமுமே காரணம் " என்று கூறினார் .


இந்திய அரசியலில் விரல் விட்டு எண்ணக்கூடிய அளவிலேயே இருந்த பெண் முதலமைச்சர்கள் வரிசையில் , இரும்புப் பெண்மணியாக விளங்கியவர்… . எம் . ஜி . ஆர் . உருவாக்கிக் கொடுத்த அ . தி . மு . க . வை ராணுவ கட்டுப்பாட்டோடு வழி நடத்தியவர் . . . . எதிர்க்கட்சியாக இருந்தபோது , தனி ஒருவராக சட்டசபைக்கு சென்று , தைரியமாக தனது கருத்துகளை பதிவு செய்தவர்… என பல்வேறு பெருமைகளையும் , ஆளுமைத்திறன் கொண்டவராக விளங்கிய முன்னாள் முதலமைச்சர் ஜெ . ஜெயலலிதா மறைந்து இன்றுடன் ஓராண்டு நிறைவு பெறுகிறது… கடந்த ஆண்டு இதே நாளில் லட்சோப லட்சம் அதிமுக தொண்டர்களை சோகத்தில் ஆழ்த்திய நாள் இது… ஜெயலலிதா’ என்று எல்லோராலும் அழைக்கப்படும் அவரின் இயற்பெயர் கோமள வள்ளி . இவர் ஜெயராம் மற்றும் வேதவள்ளி தம்பதியருக்கு மகளாக கர்நாடக மாநிலம் மைசூரில் பிறந்தார் . அவரது குடும்பம் அரச மைசூர் வம்சாவழியை சார்ந்தது . மைசூர் நீதிமன்றத்தில் அரச மருத்துவராக பணியாற்றிய அவருடைய தாத்தா , மைசூர் மன்னர் ஜெயசாமராஜெந்திரா உடையார் அவர்களின் சமூக இணைப்பைப் பிரதிபலிப்பதன் காரணமாக தனது குடும்ப உறுப்பினர்களின் பெயர்களில் முன்னோட்டமாக ‘ஜெயா’ என்ற சொல்லை வழக்கமாக சேர்த்தார் . ஜெயலலிதா தனது இரண்டாவது வயதிலேயே தன் தந்தையை இழந்தார் . அதன் பிறகு , அவர் தனது தாயுடன் சேர்ந்து தாய்வழி தாத்தா - பாட்டி வாழ்ந்த பெங்களூருக்குச் சென்றார் . பெங்களூரில் தங்கியிருந்த அந்த குறுகிய காலத்தில் , அவர் சில ஆண்டுகள் ‘பிஷப் கார்ட்டன் பெண்கள் உயர்நிலை பள்ளியில்’ கல்வி பயின்றார் . வெள்ளித் திரையில் அவரது தாயாருக்கு நடிக்க வாய்ப்புக் கிடைத்ததால் , அவர் சென்னைக்கு வந்தார் . சென்னையிலுள்ள ‘சர்ச் பார்க் ப்ரேசெண்டேஷன் கான்வென்ட்டில்’ தனது கல்வியைத் தொடர்ந்த இவர் , பின்னர் ‘ஸ்டெல்லா மேரீஸ் கல்லூரியில்’ தனது பட்டப்படிப்பை முடித்தார் . தனது குழந்தை பருவத்திலிருந்தே , கல்வியில் சிறந்து விளங்கிய ஜெயலலிதா அவர்கள் , சட்டம் படிக்க வேண்டும் என்ற ஆர்வம் கொண்டார் . ஆனால் , விதி அவருக்கென்று வேறு திட்டங்கள் வைத்திருந்தது . குடும்ப பொருளாதாரத்தின் காரணமாக , அவரது தாயார் அவரை திரையுலகில் நடிக்க வலியுறுத்தினார் . 15 வயதில் , அவர் ஒரு முன்னணி கதாநாயகனுடன் அறிமுகமானார் . அதுவே அவருடைய புகழ்பெற்ற திரைப்பட தொழிலுக்கு ஆரம்பமாக அமைந்தது . ஷங்கர் . வி . கிரி அவர்கள் இயக்கிய “எபிஸில்” என்ற ஆங்கில படம் மூலமாக தனது திரையுலக வாழ்க்கையைத் தொடங்கினார் . ஆனால் , அப்படம் அவருக்கு எந்த பாராட்டும் பெற்றுத் தரவில்லை . 1964ல் , திரையுலகில் அவருக்கென்று ஒரு தனி வழியையும் , ரசிகர்களின் மனதில் நீங்கா இடமும் பிடித்தார் . ஜெயலலிதா அவர்களின் முதல் இந்திய படம் , 1964 ல் வெளியான “சின்னடா கொம்பே” என்ற கன்னட படம் . இப்படம் அவருக்கு பெரும் விமர்சனங்களையும் , பார்வையாளர்களின் கைத்தட்டலையும் பெற்றுத் தந்தது . ஒரு வருடம் கழித்து , அவர் “வெண்ணிற ஆடை” என்ற படம் மூலமாக தமிழ் திரையுலகில் அவரது நடிப்பைத் தொடங்கினார் . அதன் பிறகு , அவர் தெலுங்கு திரைப்படங்களில் நடித்தார் . அடுத்தடுத்த ஆண்டுகளில் , அவர் பல தமிழ் படங்களில் நடித்து தனது நடிப்புத் திறமையை வெளிக்கொண்டு வந்தார் . அவர் நடித்த பல படங்கள் நன்றாக ஓடி பாக்ஸ் ஆபிஸில் இடம் பெற்றது . நடிகர் எம் . ஜி . ஆருடனான அவரது ஜோடி பெரும் வெற்றி பெற்றுத் தந்தது மற்றும் அவரது ஆர்வலர்களையும் மிகவும் கவர்ந்தது . திரையுலகின் பிற்பகுதியில் அவர் ஜெய்ஷங்கர் , ரவிச்சந்திரன் மற்றும் சிவாஜி கணேசன் போன்ற கதாநாயகர்களுடன் இணைந்து நடித்துள்ளார் . 1968ல் , அவர் தர்மேந்திரா நடித்த “இஜத்” என்ற இந்தி படத்தில் நடித்துள்ளார் . அரசியலில் சேரும் முன் தனது திரை வாழ்க்கைக்கு ஒரு முடிவை அவரது கடைசி மோஷன் பிக்சர் படமாக 1980ல் வெளியான “நதியை தேடி வந்த கடல்” திரைப்படம் இருந்தது . அதே ஆண்டில் , அஇஅதிமுக நிறுவனரான எம் . ஜி . ராமச்சந்திரன் அவர்கள் , ஜெயலலிதா அவர்களை பிரச்சார செயலாளராக நியமித்தார் . நான்கு ஆண்டுகளுக்கு பின்னர் , அவர் மாநிலங்களவைக்கு நியமிக்கப்பட்டார் . இதுவே , அவரை திறம்பட இந்திய பாராளுமன்றத்திற்கு செயல்பட வழிவகுத்தது . பின்னர் , அவர் தீவிரமாக அஇஅதிமுக அரசியல் கட்சி உறுப்பினராக ஈடுபட்டார் . அவர் அரசியலில் , எம் . ஜி . ஆரின் கட்சி சார்புடையவராக திகழ்ந்தார் . இதுவே , ஜெயலலிதா அவர்களை , அஇஅதிமுக கட்சியின் எதிர்கால வாரிசாக , ஊடகங்களை மதிப்பிட செய்தது . எம் . ஜி . ராமச்சந்திரன் அவர்கள் தலைமை அமைச்சராக பணியாற்றிய போது , ஜெயலலிதா அவருடைய அரசியல் கட்சியின் செயலாளராக இருந்து தன் தீவிர பங்கை வெளிப்படுத்தினார் . எம் . ஜி . ஆர் - இன் மரணத்திற்கு பின் , ஜானகி ராமச்சந்திரன் அவர்களை அதிமுகவின் எதிர்கால தலைவராக சில கட்சி உறுப்பினர்கள் பரிந்துரைத்தனர் . இதன் காரணமாக கட்சி இரண்டாக பிரிந்தது –ஜானகி ராமச்சந்திரன் தலைமையில் ஓர் அணியும் , ஜெயலலிதா தலைமையில் ஓர் அணியும் செயல்பட்டது . எனினும் , 1988 ஆம் ஆண்டில் அவரது கட்சி , இந்திய அரசியலமைப்பின் 356 கீழ் தள்ளுபடி செய்யப்பட்டது . 1989ல் , அதிமுக கட்சி ஒன்றுபட்டு , ஜெயலலிதா தலைமையில் செயல்பட்டது . அவர் மேல் பல குற்றச்சாட்டுகளும் , சர்ச்சைகளும் இருந்தாலும் , அவர் 1991,2001,2011,2016 ஆகிய ஆண்டுகளில் மாநில சட்டமன்ற தேர்தல்களில் வெற்றி பெற்று , 5 முறை முதலமைச்சர் பொறுப்பை ஏற்றார் . தமிழக அரசியலில் மட்டுமல்லாது , இந்திய அரசியலிலும் கோலோச்சிய அவர் , கடந்த ஆண்டு செப்டம்பர் மாதம் 22 - ந் தேதி உடல்நலம் பாதிக்கப்பட்டு சென்னை அப்பல்லோ ஆஸ்பத்திரியில் சிகிச்சைக்காக அனுமதிக்கப்பட்டார் . 75 நாட்கள் தொடர் சிகிச்சையில் இருந்தும் , சிகிச்சை பலனளிக்காமல் , இதே நாளில் ஜெயலலிதா மரணம் அடைந்தார் . அ . தி . மு . க . தொண்டர்களை மீளாத்துயரில் ஆழ்த்திய ஜெயலலிதாவின் மறைவு , தமிழக அரசியலையும் ஆட்டம் காணச் செய்து வருகிறது .


நாமக்கல் நீங்கள் போய் சினிமாவை பாருங்கள் . அரசியலை பார்த்துக் கொள்ள நிறைய பேர் இருக்கிறார்கள் . என்று கமலின் அரசியல் பிரவேசத்தை வசை பாடியுள்ளார் தமிழிசை சௌந்தரராஜன் . நாமக்கல் மாவட்டம் , இராசிபுரத்தில் பா . ஜ . க - வின் மகா சக்திகேந்திர , சக்திகேந்திர பொறுப்பாளர்கள் கூட்டம் நேற்று நடைப்பெற்றது . இந்த நிகழ்ச்சியில் பங்கேற்பதற்காக தமிழக பா . ஜனதா மாநில தலைவர் மருத்துவர் தமிழிசை சௌந்தரராஜன் இராசிபுரத்திற்கு வந்தார் . அப்போது அவர் செய்தியாளர்களிடம் , " தொண்டர்களை ஊக்கப்படுத்தவும் , அந்தந்த பகுதி பிரச்சனைகளை தெரிந்து கொள்வதற்கும் , உள்ளாட்சி தேர்தல் எப்போது வந்தாலும் அதனை சிறப்பாக சந்திப்பதற்கும் இந்த தொடர் சுற்றுப்பயணத்தை மேற்கொண்டு வருகிறேன் . சுற்றுப்பயணம் முடிவடைந்த பின்னர் மக்கள் பிரச்சனைகளை முதலமைச்சர் பார்வைக்கு கொண்டு செல்லவுள்ளேன் . தென் மாவட்டங்களில் மழை வந்திருப்பது மகிழ்ச்சி . ஆனால் சரியான தடுப்பு நடவடிக்கைகள் இல்லை . கடலுக்கு சென்ற மீனவர்கள் திரும்பவில்லை . விவசாய நிலங்கள் பாதிக்கப்பட்டு உள்ளது என்ற செய்திகள் மன வருத்தத்தை தருகிறது . எப்படி மீன் பிடி தடை காலங்களில் நிவாரணம் வழங்கப்படுகிறதோ , அதேபோல மீனவர்களுக்கு இடைக்கால நிவாரணமும் , விவசாயிகளுக்கு பயிர் பாதுகாப்பீட்டோடு சேர்ந்த நிவாரணமும் தமிழக அரசு வழங்க வேண்டும் . நாளை ( இன்று ) ஒரு புதிய கட்சி ஆராம்பிக்கப்பட உள்ளது . அதுவும் தற்காலிக கட்சி என்று சொல்கிறார்கள் . ஒரு நடிகர் புதிதாக கட்சி ஆரம்பித்திருக்கிறார் . அவர் கட்சி ஆரம்பித்துவிட்டு இணைய தளத்தில் உறுப்பினர்களை சேர்ப்பதாக சொல்லி யார் யாரையோ சேர்த்துக் கொண்டிருக்கிறார் . யாருடைய மின்னஞ்சல் விவரங்கள் கிடைக்கிறதோ ? அவர்களுக்கு எல்லாம் நீங்கள் எங்கள் கட்சியில் சேர்க்கப்பட்டுள்ளர்கள் என மின்னஞ்சல் வருகிறது . இது மிக தவறான நடவடிக்கை . விண்ணப்பம் வந்ததாக சொல்வது தவறு . நடிகரின் இப்படிப்பட்ட ஏமாற்று அரசியலை தமிழக மக்கள் ஏற்றுக் கொள்ளமாட்டார்கள் . அவர்கள் சார்ந்திருக்கும் திரைப்பட துறை இன்று முடங்கி கிடக்கிறது . எந்த துறை அவர்களை இத்தனை ஆண்டுகளாக காப்பாற்றியதோ அந்த துறையில் உள்ள பிரச்சனைகளை இவர்கள் எல்லாம் தீர்க்கட்டும் . அரசியலை பார்த்துக் கொள்ள நிறைய பேர் இருக்கிறார்கள் " என்று அவர் கூறினார் .


டெஸ்ட் கிரிக்கெட்டில் நம்பர் 1 அணியாக இருந்தும் தொடர்ந்து வெளிநாடுகளில் தோற்றுவரும் இந்திய அணிக்கு நடப்பு ஆஸ்திரேலிய தொடர் மிகவும் முக்கியமானது . இதுவரை ஆஸ்திரேலியாவில் ஒருமுறை கூட டெஸ்ட் தொடரை வென்றிராத இந்திய அணி , கண்டிப்பாக டெஸ்ட் தொடரை வென்று வரலாறு படைப்பதோடு , தொடர்ச்சியாக வெளிநாடுகளில் அடைந்து வந்த தோல்விக்கு முற்றுப்புள்ளி வைக்கும் முனைப்பில் உள்ளது . அதற்கேற்றவாறு , இந்திய அணி ஆஸ்திரேலியாவில் சிறப்பாகவே ஆடிவருகிறது . அடிலெய்டு டெஸ்டில் 31 ரன்கள் வித்தியாசத்தில் வென்ற இந்திய அணி , பெர்த் டெஸ்டில் 146 ரன்கள் வித்தியாசத்தில் தோல்வியடைந்தது . இதையடுத்து மெல்போர்னில் நடந்த பாக்ஸிங் டே டெஸ்டில் 137 ரன்கள் வித்தியாசத்தில் அபார வெற்றி பெற்று 2 - 1 என தொடரில் முன்னிலை வகிக்கிறது . மெல்போர்னில் 1981ம் ஆண்டுக்கு பிறகு 37 ஆண்டுகள் கழித்து இந்திய அணி டெஸ்ட் போட்டியை வென்றுள்ளது . இதையடுத்து இந்திய வீரர்களை உற்சாகப்படுத்தும் விதமாக மைதானத்திலிருந்து வீரர்கள் ஹோட்டலுக்கு திரும்பும்போது ஏராளமான இந்திய ரசிகர்கள் ஹோட்டல் வாசலில் குழுமி , வீரர்களை வரவேற்றனர் . மெல்போர்ன் டெஸ்ட் போட்டி முடிந்ததும் இந்திய அணியினர் எடுத்த குரூப் போட்டோவில் தலைமை பயிற்சியாளர் ரவி சாஸ்திரியும் பவுலிங் பயிற்சியாளர் பரத் அருணும் பீர் பாட்டிலுடன் நின்றனர் . இந்நிலையில் , ரவி சாஸ்திரி பீர் குடித்துக்கொண்டே சென்ற வீடியோ தற்போது வைரலாகி கடும் விமர்சனங்களை எதிர்கொண்டுள்ளது . மெல்போர்ன் டெஸ்டில் வென்ற இந்திய வெற்றி வீரர்களுக்கு ரசிகர்கள் ஹோட்டலில் உற்சாக வரவேற்பளித்தனர் . அப்போது , பேருந்திலிருந்து இறங்கி ஹோட்டலுக்குள் சென்ற ரவி சாஸ்திரி , பீர் குடித்தபடியே சென்றார் . அந்த வீடியோ சமூக வலைதளங்களில் பரவிவருகிறது . அதைக்கண்ட நெட்டிசன்கள் ரவி சாஸ்திரியை கடுமையாக விமர்சித்தும் நக்கலடித்தும் வருகின்றனர் .


அறிமுக டெஸ்ட் போட்டியிலேயே தனது மகன் அபாரமாக ஆடிவருவது குறித்து அவரது தாய் நெகிழ்ந்துள்ளார் . இந்தியா இங்கிலாந்து இடையேயான முதல் இரண்டு டெஸ்ட் போட்டிகளில் இந்திய அணி தோல்வியடைந்தது . அதனால் மூன்றாவது போட்டியில் வெற்றி பெற்றே தீர வேண்டிய கட்டாயத்தில் இருந்த இந்திய அணியில் மூன்று மாற்றங்கள் செய்யப்பட்டன . முரளி விஜய்க்கு பதிலாக தவானும் , தினேஷ் கார்த்திற்கு பதிலாக இளம் வீரர் ரிஷப் பண்ட்டும் , குல்தீப் யாதவிற்கு பதிலாக பும்ராவும் அணியில் சேர்க்கப்பட்டனர் . இவர்களில் மற்றவர்களை காட்டிலும் இளம் வீரர் ரிஷப் பண்ட்டின் மீது அனைவரின் கவனமும் இருந்தது . அவர் மீது முன்னாள் ஜாம்பவான்களும் நம்பிக்கை வைத்திருந்தனர் . அந்த நம்பிக்கையை வீணடிக்காமல் சிறப்பாகவே ஆடினார் ரிஷப் . அறிமுக போட்டியில் களமிறங்கிய ரிஷப் பண்ட் , இரண்டாவது பந்திலேயே சிக்ஸர் அடித்து ரன் கணக்கை தொடங்கினார் . 24 ரன்கள் அடித்தார் ரிஷப் . அதேபோல் விக்கெட் கீப்பிங்கிலும் சிறப்பாக செயல்பட்டு , 5 கேட்ச்களை பிடித்தார் . ரிஷப் பண்ட் இந்திய அணியில் ஆடியது குறித்து பேசியுள்ள அவரது தாய் , ரிஷப்பிற்கு இந்திய அணியில் ஆடுவது குறித்து அறிந்தவுடன் எனக்கு பதற்றமாகவும் வியப்பாகவும் இருந்தது . போட்டியில் ஆடுவதற்கு முன்னதாக எனக்கு போன் செய்து டிவியில் போட்டியை பார்க்குமாறு ரிஷப் கூறினான் . பொதுவாக நான் டிவியில் போட்டிகளை பார்ப்பதில்லை . ஆனால் ரிஷப்பின் தந்தை இறந்துவிட்டதால் , என்னை டிவியில் போட்டியை பார்க்குமாறு ரிஷப் கூறினான் என அவரது தாய் கூறியுள்ளார் .


இளம் வீரர் பிரித்வி ஷாவின் பேட்டிங் ஸ்டைல் மாஸ்டர் பிளாஸ்டர் சச்சின் டெண்டுல்கரை போலவே உள்ளது . பிரித்வி ஷா , அடுத்த சச்சின் டெண்டுல்கராகவே பார்க்கப்படுகிறார் . கவாஸ்கர் , சச்சின் டெண்டுல்கர் என மும்பையிலிருந்து இந்திய அணிக்கு கிடைத்த வரப்பிரசாதங்களின் வரிசையில் பிரித்வி ஷாவும் இணைந்துள்ளார் . 19 வயதுக்கு உட்பட்ட இந்திய அணியின் கேப்டனாக இருந்து அணியை சிறப்பாக வழிநடத்தி ஜூனியர் உலக கோப்பையை இந்திய அணிக்கு வென்று கொடுத்த பிரித்வி ஷா , தொடர்ந்து முதல்தர போட்டிகளில் அபாரமாக ஆடி இந்திய அணியில் இடம்பிடித்துள்ளார் . வெஸ்ட் இண்டீஸுக்கு எதிரான டெஸ்ட் அணியில் இடம்பெற்ற பிரித்வி ஷா , இன்று ராஜ்கோட்டில் தொடங்கிய முதல் போட்டியில் அறிமுகமானார் . அறிமுக போட்டியிலேயே அபாரமாக ஆடி சதமடித்த பிரித்வி ஷா , 134 ரன்கள் குவித்து ஆட்டமிழந்தார் . இந்திய அணியில் மாஸ் எண்ட்ரி கொடுத்திருக்கும் மும்பை வீரர் பிரித்வி ஷாவிற்கு இதற்கு முன் மும்பையிலிருந்து இந்திய அணிக்காக ஆடிய ஜாம்பவான்கள் சச்சின் மற்றும் கவாஸ்கருக்கும் இடையேயான ஒற்றுமைகளை பார்ப்போம் . பிரித்வி ஷா , தனது முதல் ரஞ்சி போட்டி மற்றும் முதல் துலீப் டிராபி போட்டி ஆகியவற்றில் சதம் விளாசியுள்ளார் . சச்சின் டெண்டுல்கரும் முதல் ரஞ்சி போட்டி மற்றும் துலீப் போட்டியில் சதம் அடித்திருக்கிறார் . பிரித்வி ஷா , சர்வதேச டெஸ்ட் போட்டியில் அறிமுகமாவதற்கு முன் 14 முதல் தர போட்டிகளில் ஆடியுள்ளார் . சுனில் கவாஸ்கரும் தனது முதல் சர்வதேச போட்டிக்கு முன்னதாக 14 முதல் தர போட்டிகளில் தான் ஆடியிருந்தார் என்பது குறிப்பிடத்தக்கது .


பிக் பாஸ் நிகழ்ச்சியில் தற்போது பாதியில் உள்ளே வந்துள்ளவர் " கழுகு " , " தேசிங்கு ராஜா " போன்ற படங்களில் கதாநாயகியாக நடித்த பிந்து மாதவி . இவர் உள்ளே வந்ததும் யாரை மிகவும் பிடிக்காது மற்றும் பிடிக்கும் என்பதை எழுத்துக்கள் மூலம் தெளிவு படுத்தினார் . இதனை தொடர்ந்து அனைவருக்கும் தண்டனையையும் கொடுத்தார் . எப்படி பட்ட போட்டிகள் வைத்து என்ன என்ன தண்டனை கொடுத்தார் தெரியுமா . . . ? முதலாவதாக சக்தி மற்றும் காயத்ரியை அழைத்து தனக்கு ஒரு டீ போட்டு கொடுக்கும் படி கூறினார் . காயத்ரி மற்றும் சக்தி ஆகிய இருவரும் இணைந்து டீ போட்டதில் காயத்ரி போட்ட டீ நன்றாக உள்ளது என்று பாராட்டி சுமாரான டீ போட்ட சக்திக்கு நீச்சல் குளத்தில் குதிக்க சொல்லி தணடனை கொடுத்தார் . அடுத்தாத வையாபுரி , சினேகன் , மற்றும் கணேஷ் ஆகியோருக்கு சேலை கட்டும் போட்டி வைத்தார் இதில் கடைசியாக சேலை கட்டிய சினேகனுக்கு நீச்சல் குளத்தில் விழும் தண்டனை கொடுக்கப்பட்டது . அடுத்ததாக பிக் பாஸ் நடன ராணிகள் ஓவியா மற்றும் ஜூலிக்கு நடன போட்டி வைத்தார் . இதில் இருவருமே நன்றாக ஆடியிருந்தும் பலர் ஜூலி நன்றாக ஆடினார் என்று கூறியதால் ஓவியாவுக்கு நீச்சல் குளத்தில் விழும் தண்டனை கொடுக்கப்பட்டது . கடைசியாக ஆரவுக்கும் ரைசாவிற்கும் , நீங்கள் குளத்தில் குதித்து விட்டு தண்னிடம் வரும் நபர்களுக்கு சாக்லேட் பரிசாக கொடுக்கப்படும் என்று தெரிவித்தார் . ஆரவ் கடைசியாக குதித்தாலும் முதலில் வந்து பிந்துவை பிடித்து பரிசை பெற்றார் .


ஜம்மு காஷ்மீர் விடுதலை முன்னணி தலைவர் யாசின் மாலிக் கைது செய்யப்பட்டுள்ளார் . ஜம்மு காஷ்மீர் விடுதலை முன்னணி தலைவர் யாசின் மாலிக் . ஜம்மு காஷ்மீர் மக்களின் அரசியல் உரிமைகளுக்காக போராடி வருகிறார் யாசின் மாலிக் . இவர் கடலூரில் நடந்த நாம் தமிழர் கட்சியின் உள்ளரங்கு கூட்டத்தில் கூட கலந்துகொண்டார் . கடந்த 2013ம் ஆண்டு நாம் தமிழர் கட்சியின் சார்பில் கடலூரில் நடக்க இருந்த பொதுக்கூட்டத்திற்கு தடை விதிக்கப்பட்டதால் ஒரு மண்டபத்தில் உள்ளரங்கு கூட்டமாக நடத்தப்பட்டது . அந்த கூட்டத்தில் யாசின் மாலிக் கலந்துகொண்டு பேசினார் . அந்த கூட்டத்தில் காஷ்மீரில் நடக்கும் விடுதலை போராட்டமும் தமிழர்களின் இன விடுதலை போராட்டமும் ஒரே மாதிரியானவை என பேசினார் . யாசின் மாலிக்கும் அவரது இயக்கமும் காஷ்மீர் மக்களின் அரசியல் உரிமைகளுக்காக போராடிவருகிறது . இந்நிலையில் , காஷ்மீரில் நடக்கும் முழு அடைப்பு போராட்டம் தீவிரமடையாத வகையில் முன்னெச்சரிக்கை நடவடிக்கையாக யாசின் மாலிக் கைது செய்யப்பட்டுள்ளார் . காஷ்மீரில் முழு அடைப்பு போராட்டம் நடந்துவருகிறது . போராட்டம் தீவிரமடைவதைத் தடுக்கும் வகையில் பிரிவினைவாத இயக்கத்தைச் சேர்ந்த தலைவர்கள் பலரும் கைது செய்யப்பட்டுள்ளனர் . ஹுரியத் மாநாடு அமைப்பின் தலைவர் மீர்வைஸ் உமர் பாரூக் , சையது அலி ஷா கிலானி ஆகியோர் வீட்டுக்காவலில் வைக்கப்பட்டுள்ளனர் . ஜம்மு காஷ்மீர் விடுதலை முன்னணித் தலைவர் யாசின் மாலிக்கையும் போலீஸார் கடந்த 21ம் தேதி கைது செய்தனர் .


ஆஸ்திரேலியாவுக்கு எதிரான மூன்றாவது டெஸ்ட் போட்டியில் தொடக்க வீரர்களாக யாரை களமிறக்க வேண்டும் , எந்த 11 வீரர்களை களமிறக்கலாம் என இந்திய அணியின் முன்னாள் வீரரும் முன்னாள் பயிற்சியாளருமான அனில் கும்ப்ளே கருத்து தெரிவித்துள்ளார் . ஆஸ்திரேலியாவுக்கு எதிரான முதல் இரண்டு டெஸ்ட் போட்டிகள் முடிந்துள்ள நிலையில் , 1 - 1 என தொடர் சமநிலை அடைந்துள்ளது . எனவே மெல்போர்னில் வரும் 26ம் தேதி தொடங்க உள்ள மூன்றாவது டெஸ்ட் போட்டிதான் தொடரின் முடிவை தீர்மானிக்கப்போகும் போட்டி . இதுவரை ஆஸ்திரேலியாவில் டெஸ்ட் தொடரை வென்றிராத இந்திய அணி , ஸ்மித் மற்றும் வார்னர் இல்லாத இந்த ஆஸ்திரேலிய அணியை வீழ்த்தி டெஸ்ட் தொடரை வெல்ல நல்ல வாய்ப்பு . ஆனால் இந்திய அணி இரண்டாவது போட்டியில் சொதப்பிவிட்டது . இந்திய அணியின் தொடக்க வீரர்கள் சரியாக ஆடாததும் , சரியான 11 வீரர்களுடன் இந்திய அணி களமிறங்காததுமே இந்திய அணியின் தோல்விக்கு காரணமாக பார்க்கப்படுகிறது . தொடக்க வீரர்கள் ராகுல் மற்றும் முரளி விஜய் இரண்டு போட்டிகளிலுமே சொதப்பிவிட்டனர் . தென்னாப்பிரிக்கா , இங்கிலாந்து மற்றும் வெஸ்ட் இண்டீஸ் என அனைத்து டெஸ்ட் தொடர்களிலுமே ராகுல் தொடர்ந்து சொதப்பிவருகிறார் . இங்கிலாந்து தொடரில் பாதியில் அணியிலிருந்து நீக்கப்பட்ட முரளி விஜய் , ஆஸ்திரேலிய தொடரில் மீண்டும் இடம்பெற்று , மீண்டும் சொதப்பிவிட்டார் . முதல் இரண்டு போட்டிகளில் நான்கு இன்னிங்ஸ்களில் ஆடி ராகுல் வெறும் 48 ரன்களும் முரளி விஜய் வெறும் 49 ரன்களும் மட்டுமே எடுத்தனர் . இருவரும் இரண்டு போட்டிகளில் இணைந்து எடுத்த ரன்னே 100ஐ எட்டவில்லை . இவ்வளவு மோசமாக ஆடினால் அது இந்திய அணியின் வெற்றியை மீண்டும் பாதிக்கத்தான் செய்யும் . எனவே மூன்றாவது டெஸ்ட் போட்டியில் தொடக்க ஜோடியை மாற்ற வேண்டிய கட்டாயத்தில் உள்ளது இந்திய அணி . பிரித்வி ஷா காயத்தால் தொடரிலிருந்து விலகியுள்ளதால் அவருக்கு பதிலாக மயன்க் அகர்வால் அணியில் சேர்க்கப்பட்டுள்ளார் . மூன்றாவது போட்டியில் அவர் தொடக்க வீரராக களமிறக்கப்படுவார் என எதிர்பார்க்கப்படுகிறது . இந்நிலையில் , அடுத்த போட்டியில் யாரை தொடக்க வீரர்களாக களமிறக்கலாம் மற்றும் எந்த 11 வீரர்களுடன் களமிறங்கலாம் என்பது குறித்து கும்ப்ளே கருத்து தெரிவித்துள்ளார் . மயன்க் அகர்வால் மற்றும் ஹனுமா விஹாரியை தொடக்க வீரர்களாக களமிறக்கலாம் என்று கும்ப்ளே கருத்து தெரிவித்துள்ளார் . டெஸ்ட் கிரிக்கெட்டில் அகர்வால் அறிமுகம் ஆவதும் , மிகச்சிறந்த பேட்டிங் டெக்னிக்குடன் அருமையாக ஆடும் ஹனுமா விஹாரியும் ஓபனிங் இறங்குவது அணிக்கு புத்துணர்ச்சியை கொடுக்கும் என்று கும்ப்ளே கருதுகிறார் . மேலும் அஷ்வின் மற்றும் ஜடேஜா ஆகிய இருவரையுமே அணியில் எடுக்க வேண்டும் என்று கும்ப்ளே கருத்து தெரிவித்துள்ளார் . கும்ப்ளே தேர்வு செய்த 11 வீரர்கள்ஃ மயன்க் அகர்வால் , ஹனுமா விஹாரி , புஜாரா , கோலி ( கேப்டன் ) , ரஹானே , ரிஷப் பண்ட் ( விக்கெட் கீப்பர் ) , அஷ்வின் , ஜடேஜா , ஷமி , இஷாந்த் சர்மா , பும்ரா .


சர்கார் படத்தின் சிம்டாங்காரன் பாடலுக்கு அர்த்தம் தெரியாமல் கீழ்ப்பாக்கத்தில் அட்மிட் ஆவதாக இருந்தவர்களுக்கு ஒரு ஆறுதல் செய்தி ஒருவழியாக ‘சிம்டாங்காரன்’ என்றால் என்ன அர்த்தம் என்பதை மட்டும் தனது ட்விட்டர் பக்கத்தில் பதிவு செய்தார் அதை எழுதிய பாடலாசிரியர் விவேக் . தற்போது படம் வெளியாகவுள்ள சூழலில் , அப்பாடலில் இருக்கும் வார்த்தைகளுக்கு முழுமையான விளக்கத்தை தனது ட்விட்டர் பக்கத்தில் வெளியிட்டுள்ள கடிதத்தில் தெரிவித்திருக்கிறார் . அதில் அவர் கூறியிருப்பதாவதுஃ சிம்டாங்காரன் பாடலின் மொழி – சென்னைத் தமிழ் . பல்வேறு மொழிகளின் பாதிப்பு வெளிப்படுவதால் , எளிதில் புரிந்து கொள்ள முடியாத பல சொற்கள் இருந்தாலும் ( எ . கா - டர் இந்தி , உட்டா லக்கடி உருது ) எதார்த்தமான , உணர்வுப் பூர்வமான , இனிமையான ஒலிக் கோர்வைகளை உடைய மொழி . எளிய மக்களின் வாழ்விற்கு அருகில் இருக்கும் , அவர்கள் வாழ்வியலை பிரதிபலிக்கும் , கொண்டாடும் இம்மொழியில் இப்பாடலை எழுதியதில் பெருமை அடைகிறேன் . அர்த்தம் எளிதில் புரியாததால் , அதைப் புரிந்து கொள்ளத் துடிக்கும் பரவசமே பெரும்பாலும் இம்மொழியின் , இவ்வகை பாடல்களின் ( எ . கா – அட்டக்கு பட்டக்கு டிமிக்கடிக்குற ) தனிச் சிறப்பு என்பது என் தாழ்மையான கருத்து . அதன் வெளிப்பாடே புரிந்தும் புரியாமலும் இருக்கும் இப்பாடலின் வரிகள் . உங்களின் ரசனையையும் பின்னூட்டத்தையும் , மதிக்கும் காரணத்தினால் இப்பாடலின் பொருளை வெளியிடக் கடமைப்பட்டுள்ளேன் . பிழை இருப்பின் – மன்னிக்கவும் நிறை இருப்பின் – அன்பைப் பகிரவும் நன்றி # Simtaangaran – Chennai Tamil * பக்குரு – ஒரு வகை மீன் வலை * பல்டி பக்குர – எமாத்தி பணத்த சுருட்டுரவன ( வலை மீனை சுருட்டுவது போல ) * டர்ல – பயத்துல * டர்ல உடணும் – பயத்துல வச்சுருக்கணும் * பல்து – பல்தா கை – பெரிய ஆள் , பலம் வாய்ந்தவன் * வர்ல்டு – உலகம் * பிஸ்து – பிஸ்தா * பிசுறு கெள்ப்பி – தூள் கெளப்பு * நெக்குலு – நக்கல் * பிக்குலு – ஊர்காய் * நெக்குலு பிக்குலு – கெத்தான காரசாரமான ஆள் * தொக்கல் – அந்தரம் * தொட்டன்னா தொக்கல் – அவன தொட்டன்னா அந்தரத்துல விட்டுடுவான் * மக்கரு – பழுது * தர்ல – தரையில * அந்தரு – தகராறு * சிம்டாங்காரன் – கவர்ந்து இழுப்பவன் / பயமற்றவன் / துடுக்கானவன் கண் சிமிட்டாம சிலர் பார்க்க தோணுமே . . அந்த ஒருவன் நம் # சிம்டாங்காரன் * நின்டன் பாரன் – நிலையான ஒரு எடத்த எனக்குனு உருவாக்கிட்டேன் பார் * முஸ்டு – உன்ன முடிச்சுட்டு * அப்டிக்கா – அந்தப் பக்கம் * பக்குல போடன் , விர்ந்து வக்க போறன் – Buckle up n get ready for my treat * கொக்கலங்கா – வட சென்னை விளையாட்டு * குபீலு – பொங்கும் சிரிப்பு * நம்ம புஷ்டுருக்க கோட்ட இல்ல , அல்லா ஜோரும் பேட்டயில – என் சர்கால கோட்டைகள் இல்ல , என் சந்தோஷமெல்லாம் என் மக்களிடத்தில் * வர்ல்டு மொத்தமும் அர்ல உடணும் – Nov 6,2018 இவ்வாறு பாடலாசிரியர் விவேக் தெரிவித்திருக்கிறார் . விவேக்குக்கு ஒரு விவேகமான பதிலை தமிழ்ப்புலவர்கள்தான் சொல்லவேண்டும் .


ஜெயலலிதாவின் அண்ணன் மகள் தீபா தனது ஆதரவாளர்களின் துணையோடு நாளை புதிய கட்சி தொடங்க உள்ளார் என பரபரப்பாக பேசப்படுகிறது . முதல்வர் ஜெயலலிதாவின் அண்ணன் மகள் தீபாவுக்கு ஆதரவு தெரிவித்து ஏராளமான தொண்டர்கள் , தினமும் சென்னை தி . நகரில் உள்ள அவரது வீட்டுக்கு சென்று நேரில் சந்திக்கின்றனர் . அப்போது , விரைவில் முக்கிய அறிவிப்பை வெளியிடுவேன் , அதுவரை பொறுத்திருங்கள் என தொண்டர்கள் மத்தியில் தீபா பேசி வருகிறார் . தினமும் தன்னை சந்திக்க வரும் தொண்டர்களிடம் அவர்களின் முகவரி , தொலைபேசி எண் உள்ளிட்ட விவரங்களை வாங்குமாறு , அவரது உதவியாளரிடம் உத்தரவிட்டுள்ளார் . இந்நிலையில் , நேற்று முன்தினம் நேற்று முன்தினம் பொங்கல் பண்டிகை தினத்தில் , ஏராளமான தொண்டர்கள் தீபா வீட்டிற்கு சென்றனர் . தொண்டர்கள் மத்தியில் பேசிய தீபா , ‘எம்ஜிஆர் பிறந்த நாளான 17ம் தேதி ( நாளை ) நான் அரசியலில் ஈடுபடுவது குறித்து முக்கிய அறிவிப்பு வெளியிடுவேன்’கூறினார் . இதை தொடர்ந்து , நேற்று தீபா வீடு முன்பு ஏராளமான தொண்டர்கள் குவிந்தனர் . அவர்கள் மத்தியில் பேசிய தீபா , ‘நீங்கள் எதிர்பார்க்கும் அளவுக்கு செயல்படுவேன் . உங்கள் விருப்பத்துக்கு ஏற்ப முடிவு எடுப்பேன் . உங்களுக்காக பணி ஆற்ற காத்திருக்கிறேன்’என்றார் . இதனால் புதிய கட்சி தொடங்குவது குறித்து நாளை அதிகாரப்பூர்வ அறிவிப்பை தீபா வெளியிடுவார் என அவரது ஆதரவாளர்கள் ஆவலுடன் காத்திருக்கின்றனர் . மேலும் , தனக்கு ஆதரவு தெரிவிக்கும் முக்கிய தலைவர்களுடன் தீபா ஆலோசனை நடத்தி வருகிறார் . இதற்கிடையில் தீபாவுக்கு ஆதரவு கேட்டு ஜெ தீபா அம்மா மாநில இளைஞர் பேரவையினர் நேற்று நடிகர் ஆனந்த்ராஜை சந்தித்தனர் . ஆனந்த்ராஜ் சமீபத்தில் அதிமுகவில் இருந்து விலகினார் . தற்போது , தீபா ஆதரவாளர்கள் அவரை சந்தித்து பேசியிருப்பதால் , அவர் விரைவில் மீண்டும் அரசியலுக்கு வந்து தீபாவுக்கு ஆதரவு தெரிவிக்கலாம் என்று பேசப்படுகிறது . ஏற்கனவே முன்னாள் சபாநாயகர் பிஎச் . பாண்டியன் , அவரது மகன் மனோஜ் பாண்டியனின் ஆதரவாளர்களும் தீபா அணிக்கு ஆதரவு தெரிவிப்பதாக கூறப்படுகிறது . இதுதொடர்பாக நேற்று அம்பாசமுத்திரத்தில் உள்ள பண்ணை வீட்டில் தனது ஆதரவாளர்ளுடன் பி . எச் . பாண்டியன் ஆலோசனை நடத்தியதாக தகவல் வெளியானது . இதனால் நாளை அவர் சென்னை வந்து தீபாவுக்கு வெளிப்படையாக தனது ஆதரவை தெரிவிக்கலாம் என்றும் கூறப்படுகிறது . இதேபோல் முன்னாள் திருச்சி எம்எல்ஏ சவுந்தரராஜன் , நயினார் நாகேந்திரன் உள்ளிட்ட பல்வேறு முன்னாள் எம்எல்ஏக்களும் தீபாவுக்கு ஆதரவு தெரிவிப்பதாக தகவல் வெளியாகி உள்ளது . இதனால் தீபா அணியினர் உற்சாகம் அடைந்துள்ளனர் . இந்நிலையில் , நேற்று முன்தினம் தொண்டர்களை சந்தித்த தீபா , ஜெயலலிதாவுக்கு மிகவும் பிடித்த பச்சை நிற சேலையை அணிந்திருந்தார் . மேலும் ஜெயலலிதாவை போல் தன்னை அலங்கரித்திருந்தார் . இதை பார்த்த அவரது ஆதரவாளர்கள் ஜெயலலிதாவை பார்ப்பது போல் உள்ளதாக தெரிவித்தனர் .


இறைச்சிக்காக மாடுகளை விற்கக் கூடாது என்ற மத்திய அரசின் உத்தரவுக்கு விடுதலைச் சிறுத்தைகள் கட்சித் தலைவர் தொல் . திருமாவளவன் கடும் கண்டனம் தெரிவித்துள்ளார் . கால்நடை வர்த்தகத்தில் அதிரடி மாற்றங்களைக் கொண்டு வந்துள்ள மத்திய அரசு , இனி இறைச்சிக்காக மாடுகளை விற்பனை செய்யக் கூடாது என்று அறிவித்துள்ளது . பெரும் பரபரப்பை ஏற்படுத்தியுள்ள மத்திய அரசின் இம்முடிவுக்கு விடுதலைச் சிறுத்தைகள் கட்சித் தலைவர் தொல் . திருமாவளவன் கடும் கண்டனம் தெரிவித்துள்ளார் . தனியார் தொலைக்காட்சி ஒன்றுக்கு பேட்டியளித்த அவர் இவ்வாறு கூறினார் . " மத்தியில் பா . ஜ . க . ஆட்சி நடத்தவில்லை . ஆர் . எஸ் . எஸ் . தான் ஆண்டு கொண்டிருக்கிறது என்பதற்கு இதை விட வேறு சான்று தேவைப்படாது . பசு பாதுகாப்பு என்ற பெயரில் மாடு வியாபாரம் செய்தவர்களை அவர்கள் மிகக் கடுமையாகத் தாக்கினர் . உத்திரப்பிரதேச மாநிலம் தாத்ரியில் மாட்டை வெட்டியதாக முதியவர் ஒருவர் கொலை செய்யப்பட்டார் . பின்னர் அது மாட்டிறைச்சி அல்ல என்பது கண்டுபிடிக்கப்பட்டது . " " இந்த தடை உத்தரவு என்பது அதிர்ச்சி செய்தி அல்ல . எதிர்பார்த்த ஒன்று தான் . இதனைக் காரணம் காட்டி சிறுபாண்மை சமூகத்தைச் சேர்ந்தவர்கள் மீது வன்முறை வெறியாட்டத்தை கட்டவிழ்க்கக் கூடிய அபாயம் உள்ளது . வகுப்புவாத சக்திக்கு எதிராக அனைத்து எதிர்க்கட்சிகளும் ஓரணியில் திரண்டு போராட வேண்டும் . " " ஆடும் , மீனும் விலங்குகள் தான் , ஏன் மாடுகள் மற்றும் ஒட்டகங்கள் மீது மட்டும் இது போன்ற உத்தரவுகள் பிறப்பிக்கப்படுகின்றன . இந்த உத்தரவு இஸ்லாமிய மக்களை நசுக்குகின்றன செயல் " இவ்வாறு திருமாவளவன் குறிப்பிட்டார் .


ஐபிஎல் 11வது சீசனின் நேற்றைய போட்டியில் பஞ்சாப் அணியை 4 விக்கெட் வித்தியாசத்தில் வீழ்த்தி பெங்களூரு அணி வெற்றி பெற்றது . பெங்களூரு சின்னசுவாமி மைதானத்தில் போட்டி நடந்தது . டாஸ் வென்ற பெங்களூரு கேப்டன் கோலி முதலில் பவுலிங்கை தேர்வு செய்தார் . பஞ்சாப் அணியின் தொடக்க வீரர்களாக ராகுலும் அகர்வாலும் களமிறங்கினர் . டெல்லிக்கு எதிரான கடந்த போட்டியில் 14 பந்துகளில் அரைசதம் அடித்த ராகுல் , நேற்றும் அதிரடியாக ஆட்டத்தை தொடங்கினார் . முதல் ஓவரிலேயே சிக்ஸர் அடிக்க தொடங்கினார் . ராகுலும் அகர்வாலும் அதிரடியாக ஆடினர் . அணியின் ஸ்கோர் 32 ஆக இருக்கும்போது உமேஷ் யாதவ் வீசிய 4வது ஓவரில் அகர்வால் , ஆரோன் ஃபின்ச் , யுவராஜ் ஆகியோரை வீழ்த்தி மிரட்டினார் உமேஷ் . அதன்பிறகும் சிறப்பாக ஆடிய ராகுல் 47 ரன்களில் வெளியேற அணியின் ஸ்கோர் வேகம் குறைந்தது . பஞ்சாப் அணியின் கேப்டன் ரவிச்சந்திரன் அஸ்வின் , 33 ரன்கள் எடுத்து அணியின் ஸ்கோர் உயர்வுக்கு உதவினார் . 19 . 2 ஓவருக்கே 155 ரன்களுக்கு பஞ்சாப் அணி ஆல் அவுட்டானது . இதையடுத்து 156 ரன்கள் என்ற இலக்குடன் களமிறங்கிய பெங்களூரு அணியின் தொடக்க வீரர் மெக்கல்லம் , முதல் ஓவரின் இரண்டாவது பந்திலேயே அவுட்டானார் . போன ஆட்டத்தில் சரியாக ஆடாமல் போல்டான கேப்டன் கோலி , இந்தமுறையும் போல்டாகி வெளியேறினார் . 21 ரன்கள் எடுத்திருந்தபோது முஜீபுர் ரஹ்மானின் பந்தில் கோலி போல்டானார் . இதன்பிறகு ஜோடி சேர்ந்த டிகாக் மற்றும் டிவில்லியர்ஸ் ஜோடி பொறுப்புடன் ஆடி ரன் குவிப்பில் ஈடுபட்டது . சிறப்பாக ஆடிய டி காக்கை அவுட்டாக்கிய அஸ்வின் , அதே ஓவரில் சர்ஃபராஸ் கானையும் வீழ்த்தி ஆட்டத்தில் திருப்புமுனையை ஏற்படுத்தினார் . எனினும் மறுமுனையில் பொறுமையாக ஆடிய டிவில்லியர்ஸ் அரைசதம் கடந்து வெற்றிக்கு வழிவகுத்தார் . 57 ரன்களில் டிவில்லியர்ஸ் வெளியேறினாலும் , பெங்களூரு அணி 4 விக்கெட் வித்தியாசத்தில் வெற்றி பெற்றது . உமேஷ் யாதவ் ஆட்டநாயகன் விருது பெற்றார் . கொல்கத்தாவிடம் தோல்வியை தழுவிய பெங்களூரு அணி , பஞ்சாப் அணியை வீழ்த்தி முதல் வெற்றியை பதிவு செய்துள்ளது .


வரலாறு காணாத வகையில் பெட்ரோல் , டீசல் விலை நாளுக்கு நாள் உயர்ந்து வருகிறது . பெட்ரோல் , டீசல் விலை உயர்வை கண்டித்தும் , மத்திய அரசின் தவறான பொருளாதார கொள்கையை கண்டித்தும் நாடு முழுவதும் இன்று முழு அடைப்பு போராட்டம் நடைபெற்று வருகிறது . இந்த முழு அடைப்பு போராட்டம் காரணமாக நாடு முழுவதும் பல இடங்களில் சாலை மற்றும் ரயில் நிலையங்கள் மறியல் நடத்தப்பட்டு வருகிறது . தலைநகர் டெல்லியில் காங்கிரஸ் தலைவர் ராகுல் காந்தி தலைமையில் பெட்ரோல் , டீசல் விலை உயர்வுக்கு எதிராக கண்டனப்பேரணி நடைபெற்றது . குஜராத்தில் முழு அடைப்பு காரணமாக பொது மக்கள் சாலைகளில் டயர்களை எரித்து போக்குவரத்தை முடக்கியுள்ளனர் , ராஜஸ்தான் , மகாராஷ்ட்ரா , உத்தரபிரதேசம் , ஒடிசா , பீகார் உள்ளிட்ட அனைத்து வட மாநிலங்களிலும் போராட்டம் தீவிரமாக நடைபெற்று வருகிறது ஆந்திர பிரதேசத்தில் சிபிஐ ( எம் ) கட்சியினர் போராட்டத்தில் ஈடுபட்டனர் . ஒடிசாவில் காங்கிரஸ் கட்சியினர் சம்பல்பூர் ரயில் நிலையத்தில் ரயில் மறியலில் ஈடுபட்டனர் . ஒடிசா மாநிலம் புவனேஷ்வரில் எதிர்க்கட்சிகள் சாலை மறியலில் ஈடுபட்டனர் . கர்நாடகாவில் பள்ளி கல்லூரிகளுக்கு விடுமுறை அளிக்கப்பட்டுள்ளது . புதுச்சேரியில் முழு அடைப்புக்கு ஆதரவு தெரிவித்து அரசு மற்றும் தனியார் பேருந்துகள் எதுவும் இயக்கப்படவில்லை . ஆட்டோ வேன்களும் இயக்கப்படவில்லை . இதனால் சாலைகள் வெறிச்சோடிக் காணப்படுகின்றன . முழு அடைப்பு காரணமாக பெரும்பாலான தனியார் பள்ளிகளுக்கு இன்று விடுமுறை அறிவிக்கப்பட்டுள்ளது . திரையரங்குகளில் இன்று பகல் மற்றும் பிற்பகல் காட்சிகள் ரத்து செய்யப்பட்டுள்ளன . தமிழகத்தில் இந்த முழு அடைப்பு காரணமாக இயல்பு வாழ்க்கை பெரிய அளவில் பாதிக்கப்படவில்லை . ஒரு சில இடங்களில் கடைகள் அடைக்கப்பட்டுள்ளன . பெட்ரோல் பங்குகள் திறக்கப்பட்டுள்ளன . அரசுப் பேருந்துகள் இயக்கப்படுகின்றன . ஆட்டோக்கள் , வேன்கள் , லாரிகள் இயக்கப்படவில்லை . மணல் லாரிகளும் இயக்கப்படவில்லை . தமிழகத்தில் இந்த முழு அடைப்பு போராட்டத்திற்கு தி . மு . க . , பா . ம . க . , ம . தி . மு . க . மார்க்சிஸ்ட் கம்யூனிஸ்டு , இந்திய கம்யூனிஸ்டு , விடுதலை சிறுத்தைகள் , இந்திய யூனியன் முஸ்லிம் லீக் , மனிதநேய மக்கள் கட்சி உள்பட பல கட்சிகள் ஆதரவு தெரிவித்து உள்ளன . ஆளுங்கட்சியான அ . தி . மு . க . மற்றும் எதிர்க்கட்சிகளான தே . மு . தி . க . , கமல்ஹாசனின் மக்கள் நீதி மய்யம் ஆகியவை தங்கள் நிலைப்பாட்டை அறிவிக்கவில்லை . பெங்களூரு செல்லும் தமிழக பேருந்துகள் ஒசூரில் நிறுத்தப்பட்டுள்ளன . திருவனந்தபுரம் செல்லும் தமிழக பேருந்துகள் களியாக்காவிளையில் நிறுத்தப்பட்டுள்ளன . தமிழகத்தில் பெரிய அளவு இயல்பு வாழ்க்கை பாதிக்கப்படவில்லை . பேருந்துகள் வழக்கம் போல் இயங்குகின்றன . சில இடங்களில் கடைகள் மூடப்பட்டுள்ளன . தமிழகத்தில் பெட்ரோல் பங்குகள் வழக்கம் போல் செயல்படும் என்று தெரிவிக்கப்பட்டுள்ளது . சென்னை உட்பட தமிழகம் முழுவதும் போலீசார் பாதுகாப்பு பணியில் தீவிரமாக ஈடுபட்டுள்ளனர் .


சிறையில் அடைப்பட்டார் சசிகலா . . . . . . உடன் இளவரசியும் அடைப்பு . . . . . சசிகலா இளவரசி சுதாகரன் உள்ளிட்ட 3 பேருக்கும் சொத்து குவிப்பு வழக்கில் , தண்டனை பிறப்பித்தது உச்சநீதிமன்றம் . இந்நிலையில் இன்று காலை சுமார் 1௦ . 3௦ மணிக்கு , போயஸ் கார்டனிலிருந்து , புறப்பட்டார் . உடன் சசிகலாவின் அண்ணி இளவரசியும் சரணடைந்தனர் என்பது குறிப்பிடத்தக்கது . மருத்துவ பரிசோதனை . . . பெங்களூரு நீதிமன்றத்தில் ஆஜரான சசிகலா மற்றும் இளவரசிக்கு மருத்துவ பரிசோதனை செய்யப்பட்டு தற்போது கைதி எண் அறிவிக்கப்பட்டுள்ளது . கைதி எண் ஒதுக்கப்பட்டது மருத்துவ பரிசோதனைக்கு பின் , சசிகலா விற்கு . 10 , 711 மற்றும் இளவரசிக்கு 10,712 என்ற எண் ஒதுக்கப்பட்டுள்ளதாக செய்திகள் தெரிவிக்கின்றன . சிறையில் அடைப்பு : தற்போது சசிகலா மட்டும் இளவரசி இருவரும் பெங்களூரு பரப்பன ஆக்ரஹாரா சிறையில் அடைக்கப்பட்டனர் .


ஆசியாவின் சூப்பர் ஸ்டார் என்று அழைக்க படுபவர் ஜாக்கி சான் . இவர் நடித்து வரும் படம் ' குங்பூ யோகா ' . படத்தின் படப்பிடிப்பு முடிவடைந்து வரும் பிப்ரவரி 7ஆம் தேதி உலகம் முழுவதும் வெளிவரவுள்ளது . இந்த படத்தின் முக்கிய கேரக்டரில் நடிகை அமைரா தஸ்தூர் நடித்துள்ளார் . இவர் ஏற்கனவே தமிழில் தனுஷ் நடித்த ' அனேகன் ' படத்தின் நாயகி என்பது குறிப்பிடத்தக்கது . இந்த படத்தில் ஜாக்கிசானுடன் இணைந்து நடித்தபோது அவருக்கு இந்தியில் கெட்ட வார்த்தை ஒன்றை கற்றுக்கொடுத்ததாக தெரிவித்துள்ளார் . நமஸ்தே என்பதற்கு பதிலாக அவர் கற்றுக்கொடுத்த கெட்டவார்த்தையை ஜாக்கிசான் , நடிகர் சோனு சூட் அவர்களிடம் கூறியபோது படக்குழுவினர் அனைவரும் சிரித்ததாகவும் அமைரா சமீபத்தில் கூறியுள்ளார் . ஆனால் அது என்ன கெட்ட வார்த்தை என்பது மட்டும் அமைரா வெளியில் சொல்ல வில்லை . . . .


இலங்கைக்கு எதிரான முதல் டெஸ்ட் போட்டியின் இரண்டாம் நாள் ஆட்டம் மழையால ரத்து செய்யப்பட்டதால் ரசிகர்கள் ஏமாற்றமடைந்தனர் . இந்தியா வந்துள்ள இலங்கை அணி 3 போட்டிகள் கொண்ட டெஸ்ட் தொடரில் விளையாடுகிறது . முதல் டெஸ்ட் போட்டி கொல்கத்தாவின் ஈடன் கார்டன் மைதானத்தில் நேற்று தொடங்கியது . டாஸ் வென்ற இலங்கை அணியின் கேப்டன் தினேஷ் சந்திமால் , பீல்டிங்கை தேர்வு செய்தார் . மழை காரணமாக தாமதமாக தொடங்கப்பட்ட போட்டியில் , இந்திய அணியில் ஷிகர் தவாணும் கே . எல் . ராகுலும் தொடக்க வீரர்களாக களமிறங்கினர் . கே . எல் . ராகுல் ரன் ஏதும் எடுக்காமல் ஆட்டமிழக்க , அவரைத் தொடர்ந்து 8 ரன்னில் தவாணும் , ரன் ஏதும் எடுக்காமல் கேப்டன் விராட் கோலியும் ஆட்டமிழந்தனர் . 17 ரன்களுக்கு இந்தியா 3 விக்கெட்டுகளை எடுத்திருந்தபோது போதிய வெளிச்சம் இல்லாததால் முதல் நாள் ஆட்டம் முடித்துக் கொள்ளப்பட்டது . புஜாரா 43 பந்துகளில் 2 பவுண்டரிகளுடன் 8 ரன்களும் , ரஹானே ரன் ஏதும் எடுக்காமலும் களத்தில் இருந்தனர் . இந்த நிலையில் இன்று தொடங்கிய இரண்டாவது நாள் ஆட்டத்தின் தொடக்கத்திலேயே ரஹானேவும் அஸ்வினும் தலா 4 ரன்களில் வெளியேறி அதிர்ச்சியளித்தனர் . இந்திய அணி அடுத்தடுத்து விக்கெடுகளை இழந்தாலும் மறுமுனையில் புஜாரா , நிதானமாக ஆடினார் . புஜாராவுடன் சாஹா களத்தில் இருந்தார் . 5 விக்கெட் இழப்புக்கு 74 ரன்கள் எடுத்திருந்த நிலையில் , இன்றும் மழை பெய்ததால் ஆட்டம் நிறுத்தப்பட்டது . மழை நிற்காமல் தொடர்ந்து பெய்ததால் , இரண்டாம் நாள் ஆட்டமும் முடித்துக்கொள்ளப்பட்டது . டெஸ்ட் போட்டியில் திறமையான ஆட்டத்தை வெளிப்படுத்தி முத்திரை பதிக்கும் இந்திய அணி , அடுத்தடுத்து விக்கெட்டுகளை இழந்து திணறியது ரசிகர்களுக்கு அதிர்ச்சியை ஏற்படுத்தியது . அதே நேரத்தில் இரண்டு நாள் முடிவடைந்த நிலையில் , மழை குறுக்கிட்டதால் இரண்டுநாள் ஆட்டமும் பாதிக்கப்பட்டது . இன்னும் முதல் இன்னிங்சின் முதல் பேட்டிங்கே முடிவடையாத நிலையில் , இந்த ஆட்டம் டிராவில் முடியவே அதிகமான வாய்ப்பு உள்ளது .


சுசித்ராவின் ஹேக் செய்யப்பட்ட டுவிட்டர் கணக்கில் இருந்து பல ஹாட் புகைப்படங்கள் மற்றும் நம்ப முடியாத அளவில் பல தகவல்கள் வெளியாகி வருகிறது . கோலிவுட்டில் தற்போதைய ஹாட் செய்தியே சுசித்ராவை பற்றித்தான் , மேலும் அவர் அட்டைவனை போட்டு பலரது அந்தரங்க புகைப்படத்தையும் தற்போது வெளியிட தயாராகி இருக்கிறார் . இதெல்லாம் செய்வது யார் . . ? அவர்களின் நோக்கம் என்ன என்று பல கேள்விகள் மனதில் இருந்தாலும் அடுத்து அவர் யாரை பற்றி என்ன செய்தி வெளியிடுவார் என பலர் எதிர்பாத்து வருவதும் குறிப்பிடத்தக்கது . இந்நிலையில் இதில் சம்பந்தப்பட்டதாக கூறப்படும் பல பிரபலங்கள் தங்கள் தரப்பில் இருந்து விளக்கம் அளித்து வருகின்றனர் . அதே போல் சுசித்ராவின் லீக் விவகாரத்தில் சிக்கிய இன்னொரு நபர் என்று கூறப்படும் இயக்குனர் செல்வராகவன் தற்போது இதுகுறித்து விளக்கம் அளித்துள்ளார் . தனக்கும் பிரபல நடிகைக்கும் இடையிலான மெயில் விவகாரம் குறித்து செல்வராகவன் கூறியபோது , ' எனக்கு எதைப் பற்றியும் கவலையில்லை . சுசித்ரா மனரீதியாக பாதிக்கப்பட்டுள்ளார் என்று அவரது கணவர் விடுத்த வேண்டுகோளை மதிக்கிறேன் அவரது உணர்வுகளுக்கு மதிப்பு கொடுக்க வேண்டும் . மேலும் நான் தொடர்ந்து திரைப்படங்களில் கவனம் செலுத்தவே விரும்புகிறேன் " என்று கூறியுள்ளார் .


வலிமை வாய்ந்த அதிமுக , சசிகலா அணி , பன்னீர் அணி , தீபா பேரவை என மூன்றாக பிரிந்து கிடக்கிறது . அத்துடன் இரட்டை இலை சின்னம் முடக்கப்பட்டதால் அக்கட்சி மேலும் பலவீனம் அடைந்துள்ளது . இந்நிலையில் , அமைச்சர் விஜயபாஸ்கர் வீட்டில் ரைடு , ஆர் . கே . நகர் இடை தேர்தல் ரத்து போன்றவை , ஆளும் சசிகலா தரப்பை கடுமையாகவே அதிர்ச்சி அடைய வைத்துள்ளது . அதையடுத்து , மக்களவை துணை சபாநாயகர் தம்பிதுரை தூது அனுப்பி மோடியிடம் சமரச உடன்படிக்கை செய்துகொள்ள முயற்சி எடுத்தார் தினகரன் . அதன்படி நேற்று முன்தினம் , மோடியை சந்தித்தார் தம்பிதுரை . ஆளும் கட்சியின் அமைச்சராக உள்ள ஒருவரின் வீட்டில் ரைடு நடந்தால் , மக்கள் மத்தியில் ஆட்சியின் மீது அவநம்பிக்கை ஏற்படாதா ? என்று , மோடியிடம் கொஞ்சம் பணிந்தே பேசி இருக்கிறார் தம்பிதுரை . மேலும் நீங்கள் கேட்பதை செய்து கொடுக்க நாங்கள் தயாராக இருக்கிறோம் . அப்படி இருந்தும் நீங்கள் மீண்டும் , மீண்டும் சோதித்தால் கட்சியும் , ஆட்சியும் தாங்காது என்று வெளிப்படையாகவே சரணடைய தயார் என்றும் சொல்லி இருக்கிறார் . பன்னீர் தரப்பு எம் . பி . மைத்ரேயனை அருகில் வைத்துக்கொண்டே தம்பிதுரை சொன்ன அனைத்தையும் ஒன்றுவிடாமல் கேட்டுள்ளார் பிரதமர் மோடி . பின்னர் , ஆட்சியை பன்னீரிடம் கொடுங்கள் . கட்சியை வேண்டுமானால் நீங்கள் பார்த்துக் கொள்ளுங்கள் , எல்லா பிரச்சினையும் தீர்ந்து விடும் என்று கூலாக ஒரே வரியில் பதில் சொல்லி இருக்கிறார் மோடி . மோடி இப்படி வெளிப்படையாக பேசுவார் என்று கொஞ்சமும் எதிர்பார்க்காத தம்பிதுரை , மிகவும் அதிர்ச்சி அடைந்திருக்கிறார் . எனினும் அதை கொஞ்சமும் காட்டிக்கொள்ளாமல் , சிறிது மவுனத்திற்கு பின்னர் , நீங்கள் சொல்வதை தினகரனிடம் பேசிவிட்டு வந்து மீண்டும் சந்திக்கிறேன் என்று கூறி அங்கிருந்து கிளம்பி இருக்கிறார் . மோடியின் பதிலால் கோபமடைந்த தினகரன் , என்ன இழப்பை சந்தித்தாலும் சரி , ஆட்சியே போனாலும் பரவாயில்லை , மோடியையும் , பன்னீரையும் கொஞ்சம் கூட நம்பக்கூடாது என்று கொந்தளித்திருக்கிறார் . பன்னீர்செல்வம் முதல்வராவதை , தினகரன் ஒருபோதும் ஏற்க மாட்டார் . தினகரன் என்னதான் சரண்டர் ஆனாலும் , அதை பாஜக வால் ஏற்கமுடியாது . எனவே , தமிழகத்தில் பிரயோகிக்கப்பட வேண்டிய ஒரே ஆயுதம் ஆட்சி கலைப்புதான் என்று முடிவு செய்துள்ளார் மோடி . மோடியின் ஆட்சி கலைப்பு அஸ்திரத்தை , தினகரன் தரப்பு எப்படி எதிகொள்ளப் போகிறது ? என்பதை பொறுத்திருந்துதான் பார்க்க வேண்டும் .


ரஜினி அரசியலுக்கு வருவதை கடுமையாக எதிர்ப்பவர்களில் ஒருவர் சீமான் . அவர் தொடர்ச்சியாக ரஜினியின் அரசியல் பிரவேசத்தையும் அவரது அணுகுமுறையையும் விமர்சித்துவருகிறார் . ரஜினியின் ஆன்மீக அரசியல் என்ற கருத்து மாபெரும் விவாதத்துக்கு உள்ளானதோடு , ரஜினிக்கு பின்னிருந்து பாஜக இயக்குகிறது என்ற விமர்சனத்தை உறுதிப்படுத்தும் விதமாக அமைந்துள்ளதாகவும் ரஜினியின் அரசியலை எதிர்ப்பவர்கள் தெரிவித்துவருகின்றனர் . இந்நிலையில் , அண்மையில் எம்ஜிஆர் சிலையை திறந்துவைத்து பேசிய ரஜினிகாந்த் , நிறைய அரசியல் பேசினார் . அப்போது , மாணவர்கள் அரசியலில் ஈடுபட வேண்டாம் என்ற கருத்தை முன்வைத்தார் . ரஜினியின் இந்த கருத்தை சீமான் கடுமையாக விமர்சித்துள்ளார் . இதுதொடர்பாக தஞ்சையில் செய்தியாளர்களிடம் பேசிய சீமான் , பெற்றோர் பணம் கட்டி படிக்க அனுப்புகிறார்கள் . எனவே மாணவர்கள் நன்றாக படிக்க வேண்டுமே தவிர அரசியலில் ஈடுபட வேண்டாம் என்கிறார் . அரசியல் என்பது தனிப்பட்ட விஷயமல்ல . மாணவர்களும் அரசியலில் ஈடுபட வேண்டும் . அரசியலில் ஈடுபட வேண்டாம் என சொல்லும் ரஜினி , பெற்றோர் கொடுக்கும் பணத்தில் தனது படத்தை பார்க்க வேண்டாம் சொல்ல வேண்டியதுதானே என விமர்சித்தார் .


நடன இயக்குனர் , நடிகர் , தயாரிப்பாளர் , இயக்குனர் என பல்வேறு பரிமானகளில் தன்னை சினிமா துறையில் நிலை நிருத்திக்கொண்டுள்ள பிரபுதேவா மீண்டும் ஒரு காதல் சர்ச்சையில் சிக்கியுள்ளார் . இதனை உறுதி படுத்தும் வகையில் ஒரு புகைப்படம் வெளியாகி கோலிவுட் வட்டாரத்தில் பரபரப்பை ஏற்படுத்தியுள்ளது . பிரபுதேவா மனைவியை விவாகரத்து செய்த பிறகு , நயன்தாராவை திருமணம் செய்ய தயாரானார் . ஆனால் கடைசி நேரத்தில் அந்த திருமணம் யாரும் எதிர்பார்க்காத வண்ணம் திருமண முயற்சி கைவிடப்பட்டது . பின் பாலிவுட் படங்கள் இயக்குவதில் தன்னுடைய முழு கவனத்தையும் செலுத்தினார் . இந்நிலையில் தற்போது சல்மான்கானை வைத்து ' தபாங் - 3 ' இந்த படத்தை தயாரிக்கும் வேலையில் இருக்கிறார் . மேலும் தமிழில் நான்கு திரைப்படங்களில் பரபரப்பாக நடித்து கொண்டிருக்கிறார் . விரைவில் இவர் இயக்குனர் ஏ . எல் . விஜய் இயக்கத்தில் நடித்து முடித்துள்ள ' லட்சுமி ' திரைப்படம் திரைக்கு வர தயாராக உள்ளது . தற்போது , பிரபுதேவா தமிழ் சினிமாவில் வளர்ந்து வரும் நடிகைகளில் ஒருவரான , சாயிஷாவுடன் அதிக அளவில் நெருக்கம் காட்டுவதாக கிசுகிசுக்கப்பட்டு வருகிறது . அவ்வப்போது தன்னுடைய நடன திறமைய சமூக வலைத்தளம் மூலம் வெளிக்காட்டி வரும் சயிஷா இரு தினங்களுக்கு முன்பு சென்னையில் தனது பிறந்த நாளை கொண்டாடினார் . அப்போது பிரபுதேவா நேரில் சென்று இவரை வாழ்த்தினார் . பெரும்பாலும் நடிகைகளின் பிறந்தநாள் விழாக்களில் கலந்து கொள்ளாத பிரபுதேவா சாயிஷாவை சந்தித்து அவருடன் நெருக்கமாக நின்று புகைப்படம் எடுத்துக் கொண்டுள்ளது பலரையும் கவனிக்க வைத்துள்ளது . இதுவே இவர்களின் காதல் கிசுகிசுவிற்கும் காரணமாக அமைத்துள்ளது என கூறப்படுகிறது .